. KERESZTÉNY MAGVETŐ. 


XXXIV. évf. 1899. September— October. 5-ik füzet. 


A Berde Mózsa-alapitvány életbelépése. 


Berde Mózsa fejedelmi alapitványa életbe lépett. 

Hiteszmét hozni elő, a lelkeket megragadni, az eszme gazdag 
tartalmában a nemzedékeknek élő forrást nyitni: a prófétai ihlet 
műve. Az eszmének eszközt biztositni az életre, külső kereteit, 
intézményeit megizmositni: az államférfiui bölcs előrelátás munkája. 

A Dávid Ferencz inspiratiojának, az országon áthullámzott és 
a nemzet minden rétegébe béhatolt, győzedelmes unitárius hiteszmé- 
nek János Zsigmond fejedelem biztosította intézményeit. A 16-ik 
százév vallási nagy reformatiojának legifjabb hajtása, az unitarismus 
az ő adományozásai segélyével erős, jól szervezett egyházat alkotott. 

Mostoha idők járása s főképp a 18-ik százév vihara elsöpri 
javainak nagy részét. Nevelő intézményeitől az adományozások el- 
vétetnek. A virágzó: kolozsvári főiskola pusztán nevével maradva, 
az egyházközség által adott telken talál menedéket. 

A hiteszme az ujkor haladó szelleme által mindinkább igazolást 
nyer, a hiteszméhez oly nemzeti hagyományok füződnek, melyek a 
legdrágábbak és legszentebbek. Keresztényi hitbuzgóság és állam- 
férfiúi bölcseség egyesülnek. . . . És jönnek Zsuki és aztán Augusz- 
tinovics nagy alapitványai. 

A. hiteszme Európa legmiveltebb országaiban visszhangozik, 
Anglia és Amerika szabad földjén egyházat teremt,  egye- 
sitve abban a legfelvilágosultabb vallásos szellemeket, hitet, tudást, 
polgári erényt, keresztény erkölcsöt. A. hiteszme az itthonban termé- 
. kenyitő ereje újabb megnyilatkozásaiban, költőkben, apostolokban, 
nagy tudósban és a szabadság lelkes harczosaiban. Keresztény hit- 
buzgóság, államférfiui előrelátás egyesűlnek nagy, dicső tényre. . . . 
Jön Berde és fejedelmi nagy alapítványa. Jön, hogy a fénylő 

hiteszme intézményeit megerősítse, magasra emelje, hogy vallási 
és erkölcsi, emberi és nemzeti hatásait a jövő számára . biztositsa, 
mely hatásoknak maga az alapitvány csodás eredménye. 

A Berde alapítványa életbe lépett. Itt jegyezzük fel e sorok 
kiséretében e tényt, az eszme külső történelmében egyik legnagyobb, 
legjelentősebb tényt. 


i 


Nemzedékekre fogja jótéteményeit árasztani és a Berde nevét 


örökiteni. 
Az egyház terjedelmes életrajzban gondoskodik a nagy alapitó 
életének megirásáról. 


Az alapitványnyal az egyház tanintézetei magasabb szinvonalra — 


jutnak. 


Vajha az egyházközségeknek is eljőne Berdéhez hasonló nagy 
jóltevője ! 

A Luther saját fölfogását egyik életirója után röviden közlöm. 


: Ftbér irta: , Mindnyájunk között, kik mint a szentirás tudós dok- 


torai magasztaltattunk, nem találkozott egy sem, ki Isten igéjéből 
igazi vigasztalást tudott volna adni és mondani: Istennek igéje s 
az ő akaratja az, hogy őt dicsérjed és hogy tudjad s kigyjed, hogy 
ő büneidet megbocsátja s hogy nem haragszik mindörökké. És én 
mindenemet odaadtam volna, ha ezeket hallhattam volna; igenis 
7" ilyen beszédet elfogadtam volna és a királyokat kögorájálbézt És 
dicsőségükért nem irigyeltem volna, mert az szivemet, sőt testemet 
s életemet felviditotta s megtartotta volna". 

Ő irja, hogy: , Sokszor nem tudott megbarátkozni Istennek 
amaz igazságával, mely Róm. 1. 17. ábrázolva van; sőt volt idő, 
a mikor ezen szentirási mondat ellen ellenséges indulattal viseltetett. 
S mégis — igy szólt tovább — vonzódtam Pál apostol ezen sza- 
vaihoz és igyekeztem mélyebb gondolkozás után megtudni s még- 
érteni, mit akar azon szentirási mondásban kifejezni. IEzen töpren- 
kedtem éjjel s nappal, mig végtére Isten kegyelméből megértettem, 
mi ezen mondásnak értelme, az tudniillik: Isten igazsága az evan- 
geliumban hirdettetik, a mint irva van: az igaz ember hitből él. 
Ebből tanultam az Istennek azon igazságát, melyben az igaz ember 
Istennek kegyelméből és ajándékából egyedül hitből él, megismerni, 
és megértettem, hogy Pál apostol ezen szavakkal azt akarja mon- 
dani: az evangelium által megjelentetik nekünk azon igazság, mely 
Isten előtt megáll és melyben minket kegyelemből és csupa irgalom- 
ból megigazit. Ekkor újjászületve és úgy éreztem magamat, mintha 
egy nyitott ajtót találtam volna, melyen át a paradicsomba mehetek ; 
ezen pillanattól fogva a szentirást is más szemmel néztem, " mint 
azelőtt" .1 


1 Luther M. élete ford. M. Henrik Károly 1880. Budapest, 12—13. 1. 
méz 

TLuthernek emez elmondott szavaiból kitünik, hogy ő teljesen. 
elveti az örök-kárhozatról szóló tant, mely szerint Isten némelyeket 
életükben egy időben elkövetett büneikért örökös kárhozatra itélt 
volna. Hirdeti, hogy az Isten bünbocsánatot ad gyermekeinek. 

Kimondja meggyőződését, hogy Isten megszánta ezt a világot 
és kegyelemből, irgalomból megigazítja az embereket. 

Tehát nem cselekedetek által, hanem hit által igazul meg az 
ember s bünei bocsánatát kegyelem és irgalom által nyeri meg. 
Krisztus érdemei folytán Isten igazítja meg egyedül az embert, de 
az embernek mégis hozzá kell járulnia az ő megigazulásához, a meny- 
nyiben hinnie kell, hogy Isten kegyelemből az ő büneit megbocsátja. 
Ez ellenmondás mindenki előtt azonnal szembetünik, mert ha az 
embernek hinnie kell, hogy ő megigazul Isten kegyelméből a Krisztus 
érdemei folytán, az embernek is van szerepe a Luther tanában. Azt 
nem is lehet várni, hogy egy oly öntudatos lény, mint az ember, 
a kiben magának az Istenségnek lelke lakozik, megigazuljon az ő 
akarata ellenére. Holott az akarat sem egyéb, mint az isteni lélek 
legtökéletesebb működése. Később irja Luther a Teremtés Köny- 
vének 8-ik fejezetében ezeket: , Állítsuk, hogy a megigazulás nem 
volt oly adomány, mely külsőleg járult hozzá s az ember természe- 
tétől különvaló, hanem valóban természeti; a mint Ádám természe- 


téhez tartozik Istent szeretni, Istenben hinni, Istent megismerni. " 


Ezek Ádámban oly természetesek, mint a milyen természetes az, ha 
a szem a világosságot fölfogja" és igy folytatja: , E tények bizo- 
nyitják, hogy az eredeti szentség az ember természetéből folyik és 
miután ezek a bün miatt elvesztek, az összes természeti javak nem 
maradtak meg, mint ezt az iskolás hittudósok álmodják". 

Eredetileg az ember szent, vagyis teljesen romlatlan volt Luther 
szerint, mint a milyen romlatlannak hisszük mi, unitáriusok, a kis 
gyermeket. Az ember szentségét elvesztette az eredeti bün miatt 8 
az embernél nem maradt egyéb, mint a bün. Sőt az ember szabad- 
akarata is teljesen elenyészett. 

, Azért mondom, hogy a szellemi erők nem csak meggyen- 
gültek, hanem a bün által egészen és teljesen eltöröltettek mind az 
emberekben, mind az ördögökben; úgy hogy mi egyéb sem maradt 
fenn, mint a megromlott értelem, mely semmi egyébre nem gondol, 
semmi egyébre nem törekszik, hanem csak arra, a mi Istennel ellen- 
kezik és akarata ellen van".1 


! Luther Tischreden 10. f. 4. §. 

Ezekben röviden össze van foglalva Luthernek "a megigazu- 
lásról szóló hittana. Ki ne ismerné el a nagy haladást, a mit ő tett, 
az ő dogmáját a megigazulásról összehasonlítva a katholikus fölfo- 
gással. 

A Lutheré általánosabb, szabadelvübb. Kimond egy felséges 
tant, hogy az Isten nem haragszik mindörökké és büneinket meg- 
bocsátja. Vagyis azt, hogy az örök-kárhozatról szóló tan ellenkezik 
a Krisztus Isten atyaságáról szóló felséges tanitásával. 

De senki, a ki ember nevet visel, nem menekülhet a gyermek- 


és ifjukori benyomásoktól, neveltetéstől. Meglátszik a legnagyobb 


emberbarátokon, a költőkön és az emberiség szellemóriásain a gyer- 
mekkori nevelés, különösen a vallás befolyása. Luther, a ki a 
katholikus vallásban nevelkedett, annak lett fölszentelt papja, bár- 
mennyit tanult és tudott is, teljesen nem tudta lerázni magáról a 
katholikus nevelés békóit. Megigazulása tanában is benne maradt, 
hogy Isten Krisztus érdeméért irgalomból és kegyelemből igazit 
meg. A nap is az ő ragyogó fényét csak lassanként terjeszti ki az 
ébredő föld fölött, a rózsahajnal élőzi meg a ragyogó reggeli pom- 
pát: az emberiség történetében is csak fokozatosan fejlődnek az 
eszmék s tőrnek útat a balvélemények sötét éjjelén. 

Luther a katholiezizmus élőfájának gyökerére vágott, midőn 
kimondotta, hogy nemcsak a katholikus üdvözülhet, hanem, a ki 
hitből él, mert az Isten az embereket kegyelemből és irgalomból 
megigazítja. 

A Luther fölfogásával teljesen megegyezik az augsburgi (ágostai) 
hitvallás (Confessio Augustana), melyet Melanchton korának e nagy 
tudósa fogalmazott.! 

Az evangelikusok egyik legkiválóbb egyházi irója, dr. Masznyik 
Endre irja:? , Tényleg az ágostai hitvallás tartalmánál fogva is 
méltán tekinthető alaphitvallásnak. Mig ugyanis a többi szmbolumok, 
mint vitairatok (Apologia), népkönyvek (Catechismus minor et maior), 
bővebben kifejtő és magyarázó müvek (Articuli Smalcaldici, Formula 
Concordiae) inkább subjectiv jellemüek s nem csupán tant, hanem 
igen sok történeti dolgot, időszerü vonatkozásokat foglalnak maguk- 
ban, addig az Aug. Conf. egészben véve tiszta jellemü hitvallás, 


. mely a ker. igazságot részint positiv (docent, profitemur, confitemur), 


1 Warga Lajos , A keresztyén egyház története" II. köt. 40 I. 
2 Dr. Masznyik Endre , Evangelikus dogmatika", Pozsony, 1888. 9. lap. 

részint negativ (damnant, improbamus) evangyeliumi egyházi hittéte- 
lekbe foglalja". j 

Épen azért, hogy annál világosabban kitünjék az evangelikusok i 
dogmája a megigazulásról, az ágostai hitvallás erre vonatkozó részét 
sorolom fel e helyen. 

Az ágostai hitvallás I. része 4. cz. igy szóla megigazulásról : 
, Az ember saját ereje, érdeme és cselekedetei által nem igazulhat 
meg Isten előtt, hanem kegyelemből Krisztusért, hit által, ha t. i. 
azt hiszi, hogy az Isten kegyelmébe fogadja őt, büneit megbocsátotta 
a Krisztusért, ki halála által eleget tett a mi büneinkért". 

A 20. cz. a cselekedetekről szól: ,, Cselekedeteink nem engesz- 
telhetik meg az Istent s nem eszközölhetnek bünbocsánatot, kegyel- 
met és megigazulást, mert ezt csak hit által lehet megnyerni, ha 
t. i. hisszük, hogy Isten kegyelmébe fogadott bennünket a Krisz- 
tusért, ki egyedül lett közbejárónk s a ki által az atyával kiengesz- 
teltettünk. A ki tehát azt véli, hogy cselekedetei által kegyelmet 
érdemelhet, az megveti Krisztus érdemét s Krisztus nélkül, emberi 
erő által keresi az útat Istenhez, holott Krisztus azt mondja magá- 
ról: én vagyok az igazság, az út, az élet stb. 

E mellett figyelmeztetnek a hivek, hogy e szó : hit, nem egye- 
dül a történet ismeretét jelenti, mivel az ismerettel az ördögök is 
birhatnak, hanem azon belső meggyőződést, mely a történet követ- 
kezményét is hiszi, t. i. hogy a Krisztus által kegyelmet s megiga- 
zulást, bünbocsánatot nyertünk. 3 

A ki már tudja, hogy Krisztus által kegyelmes atyánk van, 
az igazán ismeri az Istent, az tudja, hogy Istennek gondja van reája, 
az segitségül fogja őt hivni és nincs Isten nélkül, mint a pogányok. 

Tanitják továbbá, hogy a jó cselekedeteket tenni kell, nem 
mintha általuk kegyelmet érdemelhetnénk, hanem mivel Isten akarja ! 
és minthogy hit által részesülünk a szentlélekben, tehát általa szivünk 
megújíttatik s új érzelmek ébresztetnek benne, hogy képesekké 
legyünk jót eselekedni. Hit nélkül tehát az ember nem képes az 
Isten legelső parancsolatját is teljesíteni; e nélkül nem hivja őt 
segitségül, nem vár tőle semmit s nem viseli keresztjét békével, 
hanem emberi támaszt keres s abban bizik. Az emberi szivben a 
szenvedélyek uralkodnak s emberi törekvések igazgatják azt hit és: 
Isten iránti bizodalom nélkül". 

Dr. Masznyik E. fejtegetéseit idézem! a mely teljesen kifejti 

! Dr. Masznyik E. , Evang. Dogm." Pozsony, 1888. 133. s köv. lapokon, 


ú 

az evangelikusok tanát. , Az eredendő bün, szellemi vakság és tehe- 
tetlenség miatt az ember önerejéből saját érdeme és cselekedetei által 
Istent soha ki nem engesztelhette, — azaz büneinek bocsánatát — 
a kegyelmet és megigazitást ki nem érdemelhette volna. Nyomoru- 
ságunkban Istennek magának kellett segítségünkre jönnie s ő el is 
jött, hogy könyörüljön rajtunk". 

Mondja továbbá, hogy isteni igazságosság lett volna, hogy eme 
bünökért örök kárhozatra jusson az emberiség, de az Isten atyai 
szeretete kegyelemből és irgalomból ezt elengedte, mivel örök idves- 
séget szánt az emberiségnek. Más útról gondoskodott az Isten. 

A kiengesztelődés, megváltás a Krisztus müve, őt rendelte 
Isten közvetitő-, közbenjáró- és megváltónak maga és az emberiség 
között, hogy általa engeszteltessék ki az Isten. 

A váltság müvét Jézus, mint Isten-ember hajtotta végre. Isten- 
nek kellett lennie Krisztusnak, mert az emberiség büne nagysága 
miatt csak Isten nyujthatott megfelelő elégtételt, pusztán az ő, habár 
bün nélkül való emberi természete, engedelmessége és szenvedése 
az emberiségnek be nem számittathatott volna. 

Embernek meg azért kellett lennie, mivel az ember büne bün- 
tetését ember tartozott elviselni, mert az Istenség az emberség nél- 
kül, Isten és ember között a közbenjárási tisztet be nem tölthette 
volna. 

, A kiengesztelődés e szerint Krisztus helyettes elégtételén 
alapul. Ő ugyanis bün nélkül alávetette magát az eredendő bün s 
minden más ténybünök miatt reánk nehezedő büntetésnek s érettünk 
s helyettünk áldozattá tétetett s ekként megszüntette a törvény kár- 
hoztató jogát mindazokra nézve, a kik benne hisznek. Krisztus tehát 
maga az engesztelés, kiben mi immár igazaknak tekintetünk. 

Engeszteléssé lett pedig a Krisztus egész földi élete, de külö- 
nösen halálában kimutatott teljes és tökéletes engedelmessége által, 
a mennyiben t. i. ezen ő engedelmessége merő kegyelemből a mi 
igazságunk gyanánt számittatik be. 

Krisztus az emberek helyett és érettük betöltötte a törvényt. 
Szenvedése és halála által a bün büntetését, melyet az embernek 
kellett volna kiállani, elviselte. 

, Isten, Krisztus e mindkét EGédélnességót t. 1. a törvény- 


betöltést és a büntetés elviselését a mi igazságunk gyanánt számi- 


totta be, azaz Krisztus igazságáért vagy érdeméért s csupán csak 
ezért, ingyen kegyelméből büneinket megbocsátotta s minket egyedül 

a Krisztusban való hit feltétele mellett az örök üdvösség része- 
sévé tett". 

, Üdvösségünk ható oka egyrészt Isten könyörületességében, — 
irgalmában, másrészt Krisztus egyetlen érdemében keresendő. 

Jézus Krisztus, illetve az ő halála e szerint igazi egyetlen, 
teljes, tökéletes, örök, helyettes engesztelő áldozat az egész embe- 
riség bünéért s büntetéséért. A levitikus engesztelő áldozatok csak I 
annyiban nevezhetők engesztelő áldozatoknak, a mennyiben ezen 
égyedüli engesztelésre már eleve ráutaltak. 

Jézus Krisztus engesztelő müvében tehát különösen ezt a kettőt 
kell megjegyeznünk : szükséges, hogy Isten igéjéből biztosak legyünk 
az iránt, hogy : 

1. Isten azokon, a kik őt segitségül hivják, Krisztus, mint 
engesztelő által akar könyörülni. Ez a Krisztusról szóló igéret. 

2. A Krisztus érdemei Isten kegyes beszámitása következtében, 

a mi saját elégtételünk gyanánt nekünk nyujtott ajándék, hogy azok 
által, miként saját érdemeink által igazaknak tekintessünk". 

A Krisztus engesztelése az előtte és az utána élt emberiségre 
is kihat. , Az ó szövetség-szentjei is csak a Jézus Krisztusért, mint 
egyetlen áldozatért megadandó bünbocsánat igéretében való hit által 
igazittattak meg". 

Az újjászülöttek (renovati) is csak a Krisztus engedelmessége, 
szenvedése és halála által az ő igazságának kegyelmes beszámitása 
következtében nyerhetik el az örök életet, mivel testökben még min- 
dig bün lakozik, a bennök elkezdődött igazság és megújulás töké- 
letlen ez életben a test miatt. 

Isten kiengesztelésére hiábavalók az emberi tételek és hagyo- 
mányok, pl. kolostori fogadalmak, búcsujárás, lélekmise, szentek köz- 
benjárása, nőtlenség, bünbocsánat, testkinzíások s fegyelmezések, álta- 
lában az összes emberi természetü engesztelő eszközök. 

A bünbánat is csak legfennebb enyhiti a megérdemelt bünte- 
téseket. Az imádság és alamizsnálkodás sem szereznek bünbocsánatot. 

A megigazitás egyedül kizárólag az Isten ténye. Isten az em- 
bernek hite alapján Krisztus érdemét beszámitja, őt nem bünösnek, 
hanem igaznak tekinti. , Krisztusért itéletileg mentetik föl az ember 
a bünösség és a büntetés alól, vagyis a nélkül, hogy "megszünnék 
bűnösnek lenni, a Krisztus érdeme beszámítása alapján igazoltatik" . 

A Krisztus érdeméért Isten minden embert irgalmába vesz. 
Mihelyt az ember hisz, nyomban belép az igazoltak sorába", 


ke 

Az igazolás folytán új állapotba jut az ember, feloldatik az 
eredendő bün, az egyes bünök s ezek büntetése alól. 

,A ki megigazittatott, azon nincs hatalma többé bünnek, sátán- 
nak, halálnak, pokolnak". 

Az emberhez tapad a testi halál, a bün, e földi életben az 
eredendő bün csak a föltámadás után szünik meg, de büntetése 
megszünik. 

nA. kiengeszteltek nem látják a halál rettenetességeit és a pok- 


. lot, az örök üdvösséget visszanyerik, a Krisztusban Isten fiaivá fogad- 


tatnak s megnyerik az örök élet örökségét, a halál után belépnek 
a teljes üdvközösségbe", oly hitteljesen irja a nagytudományu dr. 
Masznyik ezek után: i. m. 138—139. I. 

, De az örök-élet boldogságának előízét az igazoltak már e 
földön is élvezik, a mennyiben lelkiismeretük az Istenben való békes- 
séget birja, azaz tudjuk, hogy van kiengesztelődött Atyánk, ki min- 
ket, miként gyermekeit, szeret s e tudatban van erőnk és kedvünk 
a valódi erkölcsi javulásra. Sőt az igazoltakra nézve még a közön- 
séges élet bajai sem természeti csapások s büntetések többé, hanem 
Isten atyai fenyitékei s nevelő eszközei az erényre és javunkra". 

Szándékosan időztem hosszasabban dr. Masznyik müvénél, hogy 
tisztán kitünjék az evangelikusok dogmája a megigazulásról. Elsőb- 
ben idéztem és fölsoroltam a kiengesztelésről, azután az ezzel szo- 
rosan egybefüggő megigazitásról szóló tant. 

Habár a katholikus fölfogásból sok ki van hagyva, de benne 
maradt a Krisztus helyettes elégtételéről szóló tan, benne maradt 
az, hogy a Krisztus engesztelő áldozat. 

Érdekesen fejtegeti Möhler az evangelikusok dogmáját e tételről. 
Möbler ! szerint: , Midőn a bünös a törvény prédikálása által, mely- 
nek megigazitó hatása minden ember előtt tudva van, megrendült 
és majdnem kétségbe esett, az evangelium tudtára adja és ebben 
van vigasztalása, hogy Jézus az Isten báránya, a ki elviseli e világ 
büneit. Az iszonyattal és félelemmel eltelt szivet megragadja a meg- 
váltó érdeme a hit által, a mely egyedül igazit meg. Isten a hivőt 
fölvilágositja és Krisztus érdemeiért megigazítja, a nélkül, hogy a 
hivőnek abban része lenne ; ámbár a hivő fölszabadittatott a vétektől 
(Schuld) és a büntetéstől, de a büntől (Sünde) és az eredeti büntől 


1 Dr. J. A. Möbler , Simbolik oder Darstellung der dogmatisehen Gegen- 
sütze der katholiken und Protestanten nach ihren öffentlichen Bekenntnis- 
sehriften." Mainz, 1891. 102—103. lap. 

(Erbsünde) nem lett szabaddá; a vele született bünösség sokkal 
inkább megmarad az igazultban (im Gerechten), jóllehet nem az ő 
régi erejében. Csak a hit tehet Isten előtt igazzá, ámbár nem csak 
igazzá, mert a megigazuláshoz csatlakozik a megszentelődés is. A 
hit jó cselekedetekben nyilvánul, melyek a hit gyümölcsei". 

A megigazulás és a megszentelődés között Möbhler szerint 
szoros a kapcsolat. A. keresztény hit sajátsága a bünbocsánat és a 
megigazultság. 


, Az újjászületés egész ténye egyedül csak az Isten müve és 


az ember általában szenvedőleges viszonyban van mellette. Isten 
ténye nem csak megelőzi az ember cselekedetét, hanem ennek kell 
azt követnie vagy követheti. Sokkal inkább a szentlélek csak a 
munkás, hogy az Istené legyen csak a dicsőség és az emberi érdem 
önhittsége lehetetlenné legyen". 

Mi unitáriusok csak egy Istent hiszünk, a mi mennyei Átyán- 
kat, kiben élünk és mozgunk. Olyan érthetetlen, megfoghatatlan 
előttünk, hogy az Isten szenvedjen. Egy Isten legyen ember is, Isten 
is egy személyben. Nem csak megfoghatatlannak, hanem hihetetlennek 
is tünik föl előttünk. A Krisztus sehol nem tanitotta, hogy ő engesz- 
telő áldozat az emberiség bünéért. Ő még a jó nevezetet is elúta- 
sitotta magától. 

A mennyei Atya igazságosságával összeegyezhetetlennek tartjuk, 
hogy egyik ember viselje a másik bűnét, mert hisz a bűn az evan- 
gelium szerént kinek-kinek személyes cselekedete, mindenkinek meg- 
van a magáé, de senki sem viseli a másét. 

Különös és az Istenség fogalmával semmi szín alatt össze nem 
fér, hogy az Isten, a kit öröktől fogva valónak hiszünk, az halált 
szenvedjen. T 

Olyan érthetetlen, hogy egy ember ártatlanul kiontott vére 
eltörüljön annyi bünt. 

Mult számunkban kifejtettük, hogy milyen furcsa képe lenne 
a társadalomnak, ha egyik ember érdemét betudnák a másiknak. 

Az evangelikusok nem szakithattak teljesen a katholicismussal, 
azt nem tisztithatták meg minden salaktól. 

Hanem e tanok birálatát és ezáfolatát halljuk attól, a ki örök 
disze az emberi müvelődés történetének. A nagy Channing igy ir:! 

sMutassanak — kérjük — egyetlen olyan helyet a bibliában, 


j : Channing Ellery Vilmos , Válogatott művei" angolból ford. az unitá- 
rius tanárok. Kolozsvárt, 1873. 4 köt, 151 I. 

a melyben az van mondva, hogy az ember bűne végtelen és vég- 
telen engesztelést kiván. Mi egyet sem találunk. E tannak még csak 
árnyéka sem jön hozzánk a szent irásokból. Álljunk meg egy kissé 
s vegyük fontolóra e tant. Ez azt tanitja, hogy bár Isten az embert 
gyarló, tévedő és tökélytelen lénynek, sőt a bűnre visszatarthatatlan 
hajlammal teremtette, mindazáltal a teremtő őt végtelen bünösnek 
tekinti végtelen büntetést szabván reá korábbi vétkeiért; és ha 
megmentésére egy végtelen szabadító meg nem jelenik, végtelen 
gyötrelemre van kárhoztatva. Azt kérdjük, miként vádolhatja valaki 
a mi jóságos és igazságos Atyánkat teremtményeinek ilyetén kor- 
mányzásával? Mi azt tartjuk, hogy az ember nem teremtetett oly 
állapotban, mely végtelen engesztelést szükségel; azt sem hisszük, 
hogy bármely teremtmény oly állapotra juthatna, a melyből őt Isten 
ez erőszakos eszköz nélkűl meg ne szabadíthaná. Bizonyára, ha egy 
az igazság iránt való végtelen elégtétel elmulhatlanul szükséges 
lenne a mi üdvességünkre, ha Isten épen azért vett emberi termé- 
szetet magára, hogy amaz elégtételt teljesítse s ha e tény az evan- 
geliumnak sajátszerű dicsőségét, életét, lényegét és megváltó hatá- 
lyát alkotja, azt legalább egy bibliai helyen tisztán és határozottan 
kifejezve kell találnunk. De ismételjük, mi egyetlen egy ily helyet 
sem találunk. Továbbá azt tartjuk, hogy az a tan, a mely szerént 
Isten saját lázadó alattvalóiért vér- és engesztelő-áldozatul lesz, épen 
oly észszerűtlen, a mily szentirás-ellenes. Mi mindig azt hittük, 
hogy az engesztelést, ha ez szükséges a megbántott uralkodó irányá- 
ban, nem annak kell végbevinni; és mi nem képzelhetünk hely- 
telenebb módot az ő tekintélye védelmezésére, mint, hogy ő maga 
vegye magára azt a büntetést, a mely törvényeinek áthágóit illeti. 
Egy más ellenvetésünk is van. Ha a végtelen engesztelés szükséges 
s következőleg ha ezt csak Isten tudja végbevinni, akkor nem 
látunk egyebet, minthogy, Istennek szenvedővé kell lennie és 
magára vennie a mi fájdalmainkat és szenvedéseinket; a mi oly 
gondolat, a melytől a kegyes lélek megborzad. E nehézség kikerü- 
lésére azt mondják, hogy Krisztus, mint ember szenvedett, nem mint 
Isten; de:ha csupán az ember szenvedett, ha csak az emberi véges 
lélek szenvedett, ha Krisztus, mint Isten végtelen boldog volt a 
keresztfán s csak rövid ideig tartó és korlátolt fájdalmat érzett az 
ő emberi természetében, akkor kérdjük, hol van a végtelen engesz- 
telés? Hol van az a magasztalt remény, a melyet e tan állítólag 
a bünösnek nyujt? 

Minket egészen elrémit az az ellenvetés, melynél fogva a bünös 
számára semmi remény nincs, ha Krisztus nem volt végtelen Isten. 
Valóban, ha végtelen jóságu és hatalmu Atyánk van a mennyben, — 
akkor semmi más végtelen személyre nincs szükségünk, hogy minket 
megszabaditson. A. közönséges tan lealacsonyitja és tiszteletlenséggel 
illeti az egyetlen egy igaz Istent, a mi atyánkat, mintha ő egy 
magával egyenlő második és harmadik istenség segélye nélkül nem 
tudná helyreállítani az ő gyarló teremtményét, az embert. Mi nem 
birunk a mi felebarátaink bátorságával. Mi kezünkben a szent irás- 
sal és amaz ünnepélyes bizonyítékokkal, a melyeket az az Isten 
egységére és Krisztus alárendeltségére nézve magában foglal, nem 
merünk Isten és a Jézus atyja mellé egy vele egyenlő vagy verseny- 
társat állitani, a ki vele megváltatásunk eszközlésében egyenlő vagy 
versenytárs legyen vagy hogy azt egy nem származott és végtelen 
hatalom által vitte végbe. Vagy, a mint ez gyakran történni Szo- 
kott, azt kérdik tőlünk, hogy mit remélünk, ha Krisztus nem a 
legfőbb Isten? Mi erre azt feleljük, hogy a mi reményünk az ő 
atyjának és a mi atyánknak határtalan és mindenható jósága; az a 
jóság, a mely nem kivánhat végtelen engesztelést egy gyarló és véges 
teremtmény büneiért. Istennek lényeges és változhatatlan kegyelme 
teszi a bünös reményének szentirásszerü alapját s nem Krisztus vég- 
telen volta. A szentirásban a mi mennyei Atyánk mindig ugy van 
feltüntetve, mint üdvösségünknek egyedüli, eredeti forrása és első 
oka; és senki se merészkedjék az ő dicsőségét mással megosztani. 
Hogy Jézus minket megszabadítani eljött, ezt egészen az atya jóté- 
kony intézkedésének köszönjük. Hogy Jézus tökéletesen alkalmas a 
mi üdvösségünk munkálására, ezt nem azért kell hinni, mert ő maga 
a legtőbb Isten, hanem azért, mert a legfőbb és nem tévedő Isten 
őt e hivatalra kiválasztotta, elküldötte és hatalommal ruházta fel. 
Mi hálásan elismerjük azt, hogy az ő halála fontos eszköze üdvös- 
ségünknek ; de annak hatályosságát Istennek az emberi nem iránt 
kegyelmes hajlamának tulajdonítjuk. A bocsánat reményét Jézus 
Xrisztusnak független és végtelen elég voltára épiteni annyi, mint 
szentirás ellenes és hamis alapra épiteni, mert Jézus azt tanitja 
nekünk, hogy ő magától semmit sem tehet; hogy minden hatalmat 
az Atya adott neki és hogy benne bizni elt, mert ő nem magától 
jött vagy nem azért jött, hogy a maga. akaratát tegye, hanem mert 
az Atya küldötte. Mi Krisztusra támaszkodunk ugyan, de ez azért 
van, mert ő ,a szegletkő, melyet Isten kiválasztott és Sionba he- 


j 
Z 
1 


A MEGIGAZULÁS. 257 


. lyezett". , Istennek az a megbocsátó szeretete, a melyet ő Jézus 


he 


Krisztus által az emberiségnek kijelentett s általa gyakorolt, alapja 
a bünbánó reményének, a melyen mi főképen nyugszunk sa mely- 


. nél szilárdabbat a mindenség nem nyujthat nekünk". 


Hogy az evangelikusok kátéjukban miként tanitják dogmájukat 


. idézek egy nagyon elterjedt jó kis könyveecskéből.1 


, De ha bünösök is vagyunk mindnyájan, lelkünk megtisztulhat. 
Mert az emberben él a javulásnak érzete és a jóra való képesség 
sem hiányzik benne. 

Minden még a legcsekélyebb bünt is meg kell hogy bánja az 


. ember; csak ekkor fogad a mi- Atyánk ismét kebelére, ki el nem 


: taszítja magától a legnagyobb bünöst sem. 


Hisszük azért büneink bocsánatát. Javulásunkon folytonosan 
kell munkálkodnunk, mert a megállapodás veszélyes, még veszélye- 
sebb, ha a régi bünbe ismét vissza-esnénk". — Ez már érthető 
beszéd. — ; 

Ha tisztul az evangelikusok dogmája a megigazulásról, az nem 
lehet más, mint a hogy Grátz a modern theologia után hirdeti kis 
vallástanában s a mi egyezik az unitárius felfogással. Minden törekvés 
végoka eljutni az igazságra s ez a ezél a vallásos dolgokkan is. Mi 
megelégednénk, ha visszatérhetnének a többi keresztény felekezetek 
is a Krisztus eredeti felséges tanitásaira, a mint azok az evangeli- 
umokban le vannak irva. 


1 Grátz Mór , Légy hű". Evangelikus keresztyén vallástan. Kolozsvár. 
1888. 18. 1. 


Dézsi MIHÁLY. 


Mikor lett János Zsigmond fejedelem unitáriussá ? 


E kérdés nagyfontosságu a XVI. sz. hitmozgalmainak vizsgá- 
lásánál. Jakab Elek , Dávid F. emlékében" 1568-ra teszi János 


Zsigmondnak tanácsosaival együtt "való áttérését, kik Lakatos és 4 


Ilia róm. kath. történetirók szerint a második gyulafehérvári nagy 
hitvita után egyszerre lettek unitáriussá. 

A körülmények egybevetéséből már több évvel ezelőtt bizo- 
nyosnak látszott előttem az, hogy János Zsigmond már 1567 derekán 
az unitáriusok pártjára állott. Nyomdát állitott részükre, hogy a 
debreczeni zsinat sajtó alól kikerült, szakadást és gyülöletet hirdető 
határozatainak az irodalom terén is megfelelhessenek. A zsinatok 
és hitviták iránt mind jobban kezd érdeklődni s most már nyiltan 
a Dávid Ferencz győzelmét óhajtja. 1568. elején Tordán ország- 
gyülést tart, hol törvénybe iktatja, már mint unitárius fejedelem, 
a lelkiismeret szabadságát. Mint Szilágyi Sándor hangsulyozza, 
a Dávid Ferencz meggyőződése nyer kifejezést a tordai törvény e 
szavaiban: , A hit Istennek ajándéka." 

Lubieniecius Szaniszló a lengyel reformatio történetéről irt 
müvében e korból egy nagybecsü forrást közöl, mely a fennebb 
nyilvánitott felfogást történeti bizonyosságra emeli. Blandratának levele 
ez, melyet két héttel a tordai országgyűlés után, 1568. jan. 27-én 
irt Segesvárról a kis-lengyelországi unitárius ekklézsiáknak, melyek- 
nek ő egykor seniora volt. E levélben elmondja Beza eretneküldöző 
könyvéről lesujtó vélekedését. (Önálló munkában is megfelelt 1574 
végén Beza müvére.) Emliti ezután Melius ravasz fondorlatait s Egri 
Lukácsnak  (Pastorum omnium — eruditissimum — fratrem nostrum) 
Sehwendi Lázártól bebörtönözését. Kéri őket, könyörögjenek az 
Istenhez, hogy a közelgő nagy disputatióban legyen velök, mint az 
1566-ki gyulafehérvári disputatióban is hathatósan jelen volt. Eldi- 
csekszik azután a lengyel hitfelek előtt Erdélyben most mellette 
álló jeles hitbajnokaival, a kiket semmi félelem sem tarthat vissza 
az egy Isten dicsőségének prédikálásától. Óhajtja, hogy az Isten 

tökéletességre vigye, a mit elkezdett általuk s végre ezt is tudatja 
velök : 

, Habemus typographum plane nostrum, et Serenissimum Prin- 
cipem, gui audire omnia, expendere et iusto iudicio persegui velit . . . 


. Orate guaeso Dominum ut hunc Serenissimum Principem  saltem 


nobis custodiat, si tamen erit voluntas ipsius." (Historia Reforma- 


. toms Polonicae. Freistadii, 1685. Pag. 230.) 


A mit e levélben Blandrata a fejedelem hitbeli álláspontjáról 
közöl, megerősiti azt az 1568. évbeli gyulafehérvári hitvita s két- 
ségtelen bizonyosságra emeli a következő évben tartott nagyváradi 
disputatio. Melius is tisztában volt a fejedelem hitével, mint köny- 
veinek egyes czélzásaiból kitünik. Mégis ugyane Melius, 1570. aug. 
10-én a csengeri hitvallás ajánló levélben magának a fejedelemnek 
ily hangon merészel irni : 

, Ígen örvendeztünk, mind én, mind az összes atyafiak, hogy 
királyi Felséged minket 1566. és 1567-ben Erdélybe és a mult 
évben Váradra is meghivatott a zsinati vitákra és a mi értekezé- 
seinket, vitatkozásainkat jelenlétével diszesítette és a zsinatok meg- 
tartását királyi bőkezüségével, adakozásával előmozdította. Emléke- 
zem, hogy midőn a mi alkalmatlan beszédeinket kegyelmesen eltürte, 
azt mondotta volt: nem azért kérdez engem, mintha a  Blamdrata 
eretnekségét elfogadm akarná, hanem csak az igazságot akarja meg- 
ismerni. Midőn ezt az én atyámfiainak előadtam, igen örvendettek 
és egyező szivvel kérték az Istent a Felséged életéért." (Kiss Áron, 
M. ref. zsinatok végzései. 655. Il.) 

Igy közli Melius nyilatkozatát a tudós Kiss Áron a Protestáns 
Theologiai Könyvtár XV-dik kötetében, mely kiváló jelentőségü 
munkának bevezető és felvilágosító részletei, fájdalom, megbizható- 
ság tekintetében nem a legjobb lábon állanak. Lampe kiadásában 
Melius leveléből világosan megtudjuk, hogy a nagyváradi zsinat 
alkalmával történt az az egész jelenet, a miről ő a csengeri bitvallás 
ajánló levelében megemlékezik. Ugyanott ő szerinte négyszem közt 
(privatim) kérdezte ki őt a fejedelem, kijelentve azt, hogy az igaz- 
ságot akarja megösmerni s a Blandrata eretnekségét (így) nem 
akarja elfogadni. Csaknem két lapon keresztül adja elő azután hivei- 
nek Melius, mit mondott ő ez alkalommal az egyetlen egy Isten 
igaz ismeretéről a tőle tudakoló királyi Felségnek, ki mindenben 
helyeselte szavait, elfogadta nézetét és kinyilatkoztatta: ő még nem 
fogadta el a Francisco-Blandratisták (igy! vallását; nem is fogadja 

el, csak azt akarja vizsgálni és megtudni, vajjon igaz-e az És az 
Isten igéjére van-e alapitva. Az ezekről történt kijelentésnek örvend- 
tek aztán meg oly nagyon a Melius hivei, ki állítása szerint nem 
késett a négyszem közt való beszélgetés igazságait még a nagyvá- 
radi zsinat alkalmával az atyafiak elé tárni, mint látjuk, az ő meg- . 
szokott szavajárásával s bizvást elhihetjük, az ő megszokott őszin- 
teségével is. (Lampe, Historia Ecelesiae Reformatae. 265. 266.) 

Fölösleges a fentebbiek után arra is rámutatni, hogy a fejedelem — 
előtt Melius még a csengeri hitvallás ajánló levelében is jónak látja 
eldicsekedni az ő mult évi váradi győzelmével, melyhez hasonlóan . 
a minap Belényesen is, Békésen is legyőzte a Dávid Ferencz hiveit 
s végül tudatja az érdekes hirt, hogy Genfben Beza az ő három 
müvét nemsokára kiadja, melyekből majd világosabban is okulhat 
mindenekről ő felsége. Azt mondanunk sem kell, hogy e müvek 
Genfben sohasem láttak napvilágot s hogy Belényesen még Melius 
halála után is virágzott a legyőzött és meghódított unitárius ekklé- 
zsia, mint erről hitelesen tanuskodik ott szolgált papunknak, Basilius 
Istvánnak, a főiskolai könyvtárban fenmaradt egykoru följegyzése. 

A ki ismeri a XVI-ik száz magyar egyháztörténetét, az tudja, 
miért festi Melius az ő hivei előtt a közte s a fejedelem közt lefolyt 
jelenetet oly szinezettel, melynek komoly történetiró hitelt nem 
adhat; sőt magok a kálvinisták is orthodox hitöknek e nevezetes 
hóditását a Melius babérjai közé mindeddig nem számlálták. A 
csengeri zsinat előtt egy nehány hónappal jelent meg magának a 
fejedelemnek ellenőrzésével, sőt nyilt jóváhagyásával , A. Nagyváradi 
Disputatio" története, melynek vége felé a , Felséges király" szavai- 
val ezeket olvassuk : 

— Ma reggel mü Melius uramat behivattuk vala hozzánk és 
intők, hogy az Istennek igazsága mellé állana és lelki esméreti ellen 
azt ne oppugnálná: mert lehetetlen dolog volna, hogy nem. értené. 
Münékünk ő azt mondá: , ÉL az Isten és úgy vigyen ki békével 
az Felséged ajtaján, hogy enmek előtte soha nem tudtam, mi légyen 
a Krisztusnak istensége. Azt sem tudtam, micsoda Krisztus isten- 
ségét prédikállottam és mit mondtam. (?) Hanem a tegnapi napon 
hogy az jámbor (Dávid) Ferencz uram veté a kérdést előmbe, ugy 
bújék az éjjel fejembe: és te Felséged meghallja, mint felelek ma 
a Ferencz uram kérdésére a kösség előtt. 

Meg is felelt mindjárt Melius a zsinati község előtt a fejede- 
lem felhivására, de merőben az előbbi orthodox állásponton maradva. 

Hogy óvatosabb lehessen, még ezt is hozzátette kijelentéséhez : 

— A mit én ma a papirosból előolvasék a kérdésre, az atya- 
fiak nevével, azont (ugyanazt) vallom mostan is. 

3 János Zsigmond mihelyt látta, hogy csalódott várakozásában, 
— legott véget vetett a további disputatiónak : , Mert egyéb  orszá- 
gunknak gondjai kényszeritenek, hogy Erdélybe be keljen mennünk, . , 

Valóban a nagy készülettel egybehivott váradi zsinatnak min - 
den fáradozása megtört a Melius és pártja merev ellenállásán, szilárd 
hitbeli meggyőződésén. 

Bár Váradon sokan álltak a kálvinisták közül az erdélyiek 
hítvallására, a zsinatról hazatért orthodox papok mégis mindenütt 
. az ő győzelmökkel dicsekedtek. Képzelni lehet, mily kellemes zuhany- 

képen hatott ezek után Melius hiveire a disputatiónak az ellen- 
párttól eredő leirása és kiadása, mely  Meliusnak a zsinaton köve- 
tett eljárását kétszinünek tünteti fel s a fejedelemmel is elitélteti. 

Melius azonnal tollat ragadott s kiadta a  csengeii zsinaton 
megvitatásra szánt propositiókat. Juliusban Báthory György párt- 
fogásával megtartotta e zsinatot s le is győzte ott kedve szerint a meg 

" nem jelent unitáriusokat. Augusztusban kiadta a Csengerben hozott 
határozatokat, bölcsen elhagyva a nyomtatásból az országos törvé- 
nyekbe ütköző részleteket. (Csak kéziratban rejtegetve maradt utolsó 
czikke: , A rút eretnekek és Antikrisztusok eltörléséről.") Ugyan- 
ekkor bevezetésképen ajánló levelet mellékel egyenesen magához az 
unitáriusokat pártoló fejedelemhez. Iz ajánló levélben lefesti a 
fejedelemmel szemben Váradon lefolyt jelenetet az ő somogyi vas- 
kos Ihászhoz illő izlése szerint. Egy merész fogással magánbeszél- 
getést csinál a hatod napi disputatio előtt történt kihallgatásból s 
azon még csak nem is csodálkozhatunk, hogy az őt unitárius val- 
lásra téritgető János Zsigmondot megteszi krypto-kálvinistának hivei 
nagy gaudiumára. 

Korlátlan sajtószabadság uralkodott Erdélyben János Zsigmond 
alatt s Meliusnak egy hajszála sem görbült meg e merényletért. 
Az igaz, hogy be is végezte országos hitvédő szerepét e vakmerő 
huszárvágással. Debreczen környékéről nem igen mozdul ki többet, 
Erdélybe sem jön s a következő évi marosvásárhelyi zsinat nélküle 
mulik el. Basilius ellen irt utolsó munkája is feltünő keresztyénies 
mérsékletről tanuskodik : szelid okoskodása, az ellenfélt eléggé meg- 
becsülő humanus szelleme most teljesen elüt az 1570. első felében 
kiadottaktól, melyekben ki nem fogy a gunyból és szitokból s 

szenvedélyes haraggal dühöngve tüzre és pokolra szánja az erdélyi 
eretnek bestiákat. 
Nem állhat tehát meg valóságként a történelem itélőszéke 


:] 


a. 


vi tetés 


előtt Melius nyilatkozata János Zsigmondnak 1569. évi hitbeli 
álláspontjáról s előadása a váradi fejedelmi palotában köztük lefolyt 
jelenetről, mint a pia fraus nem utolsó mesterfogása, egyenesen a mesék , 


birodalmába utasitandó. Ezzel szemben Blandrata értesítése 15068. 


január haváról fontos történeti bizonyiték, melyet a közvetlen előtte 
és utánna lefolyt események kétségtelen bizonyosságra emelnek. 


János Zsigmondról ezekre támaszkodva bizton kimondhatjuk, hogy 
1567. második felében már ismét magáénak tekinti Dávid Ferencz 
és Blandrata ujabban is reformálni akaró törekvéseit. Támogatja 
is őket ez időtől fogva egészen 1571. márcz. 14-én bekövetkezett 
haláláig az uj felekezet szervezésében; ugy, hogy bátran elmond- 
hatjuk: a maholnap negyedfél száz éves unitárius egyház teljes 
negyedfél esztendeig részesült a fejedelmi kegy és hatalom jótékony 
támogatásában. 


KANYARÓ FERENCZ. 

A székely-keresztúri zsinat. 
(Aug. 27. 28. 29.) 


I. Daniel Gábor megnyító beszéde. 


Méltóságos és főtisztelendő zsinati egyházi főtanács! 
Midőn ezen helyre jöttem, hol ezelőtt husz évvel tartott zsi- 
natunkon vallásunk alapítója és első püspökünk Dávid Ferencz 
halálának háromszázados évfordulóját ünnepeltük, lelkem áthatott 
az ő szellemétől. Ennek benyomása alatt üdvözlöm a tisztelt egy- 


házi tanácsos atyámfiait. És midőn ezt lelkem mélyéből teszem, 


kivánom, hogy a dicsőültnek előttünk örökre élő szelleme vezessen 
tanácskozásainkban. 

Nem czélom a mult sötét korszakát ecsetelni. Éljünk a jelen- 
nek, mely ha sok tekintetben kedvezőnek is mutatkozik, de nem 
nélkülözheti azon hitbuzgóságot és összetartást, mi a multban az 
enyészettől megóvott és mely jövőnket biztosíthatja. Iz egyesítse 
hitsorsainkat, tartózkodjanak azok közel vagy távul azon közpon- 
toktól, hol vallásunk szelleme tömörülten lobog. 

Oly korszakban élünk, melyben a társadalmi igények fokoza- 
tosan nevekednek. Ezeknek lehető kielégítéséhez, mennyiben vallás- 
közönségünk érdekelve van és a mennyire annak annyagi ereje 
engedi, bizonyos határig készséggel járul. De daczára a közelebbi 
években több hitbuzgó hitsorsaink által tett nagy alapitványoknak, 
koránt sincs vallásközönségünk azon helyzetben, hogy mindazon 
igényeknek, melyeknek kielégítését méltányosnak találja, eleget 
tehessen. 

Ha visszagondolunk a mult időkre, midőn tanintézeteinket 
saját erőnkből tartottuk fenn, különösnek tetszik, hogy ma már 
azokat sem vagyunk képesek az állam hozzájárulása nélkül azon 
szinvonalon fentartani, melyet a mostani tanrendszer megkövetel, 
de megkövetel a tudományos miveltségnek korunk alkotta szelleme. 


Ezen igények kielégitése miatt, minden államsegély mellett is, 
18 

nagy anyagi áldozatot követel a kolozsvári főtanodánk fentartása 
és ujból épitése. De mi lenne vallásközönségünk, ha annak még egy 
a jelenkor követelmeinek megfelelő főtanodája sem lenne. Már pedig jú 
ha építünk, azt nemcsak évtizedekre épitjük, hanem oly módon 
berendezve, hogy a késő nemzedék növekedő igényeinek is meg- 
feleljen. 

Különben örömmel jelezhetem azon méltányosságot, melyet a 
közelebbi időkben a :kormánytól tapasztalunk. Azelőtt mindég szá- 
munk csekélysége vétetett figyelembe és szolgált zsinormértékül a 
segélyezésnél és nem azon ős erő, azon igaz hazafi érzés és azon 
értelmiség mérve, mi ezen, más felekezetekhez viszonyitva, csekély 
számu magyar únitárius elemben rejlik. Ennek fokozása biztosíthat 
nekünk hazánk területén oly állást, mely egy valódi magyar kor- 
mány előtt a mi mivelődési törekvéseinknek nemcsak elismerésére 
talál, hanem anyagi segélyezésének fokozására is. 

Sz.-kereszturi tanodánk kultur missiója is csak közelebb lett 
kormányunk által elismerve, ennek tulajdonithatjuk azon csekély 
segélyt, melyet annak pár év óta juttatott, melynek emelése és 
annak berendezése csak a főiskolánk felépítése után következhetik. 

És mit mondjak tordai iskolánkról, az állammal való szövet-. 
kezést csakis a mi szükös anyagi helyzetünk idézte elő. Azonban, 
a mennyire csak lehető, az unitárus jelleget biztosítottuk. 

Tagadhatatlan, hogy általában a tanittatás költségesebbé vált, 
de könnyitenek azon sok tekintetben számos jótevőinknek alapitvá- 
nyai és ösztöndijai. 

Mind ezen jótevőínk, kik nagyobb vagy kisebb mérvben járul- 
tak vallásközönségünk és nevelés ügyünk érdekeinek felkarolásához, 
örök hálára köteleztek. Nem tekinthetjük ezeknél az alapok mér- 
vét; hanem azon hitbuzgóságot, mely nemes tetteiket irányította. 
Azonban ezek közül egynek nevét nem hallgathatom el, nemcsak. 
azért mert ennek alapitványa legnagyobb, hanem azért, mert neki 
fiatalsága óta, egyedüli czélja volt egyházának élni, annak gyüjteni 
mennél többet, önmagától pedig megvonni mindent, mi életfentar- 
tására — az ő szigoru felfogása szerint — nélkülözhető volt. 

Ezen magasztos jellemü kegyes jótevőnk Berde Mózes. Azon- 
ban ezen hagyatékhoz sem jutottunk nagy küzdelem nélkül, mi 
annak nem csekély százalékát emésztette fel és mostanig késleltette 
a nagy hagyományozó rendelkezésének életbe léptetését. Ezt is 
békés uton értük el, nem tartván vallásos érzületünkkel megegye- 

zőnek, hogy saját vallásközönségünk kebelében azon érdekeltek 
részéről, kik békejobbjukat felénk nyujtották, azt el ne fogadjuk és 
. ezekkel elmentünk a méltányosság szélső határáig. Megkivánom ez 
alkalommal jegyezni, mikép a boldogult nagy alapitványának ren- 
deltetését annyira körülirta, hogy a vallásközönség nagyon csekély 
oly összeggel rendelkezhetik, melynek kijelölt rendeltetése ne lenne. 

Minek utána a megdicsőült nagy szellem iránt a kegyelet 
adóját leróttam, más tárgyra térek át. 

És ez a közelebb alkotott egyház politikai törvények, melyek 
legérzékenyebben érintették az erdélyrészi protestáns lelkészi kart 
és azok között az unitáriusokét. És mit tapasztaltunk ennek tár- 
gyalása alatt? Ezek részéről bármely téren sem merült fel ellen- 
mondás, mert nagyobb volt nálok a hazafi érzés, mint az önérdek. 
Nagy elismeréssel kell megemlékeznem azon derék fiatal lelkészeink- 
ről, kik a közelebbi években magukat ezen csekély jövedelemmel 
kecsegtető pályára szánták holott más jövedelmezőbb állásra 
képezhették volna ki tehetségeiket. Ebben is a Dávid Ferencz 
szellemét láttam, ugy a vallás iránti mély érzést és odaadást. A 
theologusok száma legközelebb csökkent ugyan, de remélem, hogy 
lelkészeink jövedelmeinek kiegészítéséről szóló törvény kedvezménye 
mind több ifjainkat fogja azon pályára vonzani. Ideje is volt a tör- 
vényhozásnak azon meggyőződésére jutni, hogy a lelkészek nemcsak 
egyházuknak, hanem a hazának is tesznek szolgálatot, midőn a 
népet az igaz erkölcs ösvényén vezetik, mely alapja minden ország- 
nak, melynek meglazulása feloszlásra vezetne. 

Midőn az ifju lelkészi karról megemlékeztem, hasonló elisme- 
résemet fejezem ki az öregebb nemzedék iránt is és mindazok iránt, 
kik magasztos hivatásuknak tehetségök szerint megfelelni igyekez- 
nek az által is, hogy a nagy részben községi és állami népiskoláink- 
ban az unitárius vallás tanitását, avagy a helyzethez képest annak 
ellenörzését, nem hanyagolják el, nehogy e miatt meggyengüljön a 
községi népiskoláink növendékeinél azon unitárius vallásos szellem, 
mely alapját képezi vallásközönségünk létezésének és fennállásának. 

Évek óta élénken foglalkoztunk vallásközönségünk hatósá- 
gainak szervezési kérdésével, melynek megoldása már elódázhatat- 
lanná vált. 

Az őszi rendes egyh. főtanácsból kiküldött bizottság nagy 
szorgalommal összeállitván annak körvonalait, azokat a mult hónap- 
ban tartott rendkivüli egyh. főtanács némi módositásokkal elfogadva 
annak közelebbi életbeléptetése: következik. 

Azt hiszem, hogy mindazok, kik ezen szervezet részleteit isme- 
rik, azt a jelen helyzet és szükségletnek megfelelőnek találják, 
annyival is inkább, mert a szerzett jogokat épségben kivánja fen- 
tartani. 

Különben a gyakorlatba vétel fogja megmutatni, hogy meny- 
nyiben hiányos ezen szervezet, a tapasztalat szerint lehet majd azon 
változtatni, vagy javitani. 

Az egyházi fő- és képviselő-tanács hatásköreinek megjelölé- 
sénél az eddigi gyakorlat szolgált irányadóul. 

Azonban az ügyek ellátásának gyorsabb menetére az ugyne- 
vezett currens ügyek, nem mint eddig az egyh. képviselőtanács 
ülésében láttatnak el, hanem elnökileg, mi az egyházi képviselő 
tanács rendes üléseit egy havira szállítja le. A más mi szintén igen 
előnyös változtatás az, hogy az elnökség az egyh. képv. tanács 
üléseinek tárgysorozatát a tagoknak előre megküldi, mi által azon 
vidéki egyházi tanácsosok is, kik az egyh. képv. tanácsnak tagjai, 
tájékozást szerezve, az őket inkább érdeklő tárgyak ellátásában részt 
vehetnek. Eddig pedig előre nem lévén azon egyházi tanácsosok 
tájékozva sem azon tárgyak iránt, sem azon időről, mikor oly tár- 
gyak vétettek elé, melyek vagy mint az egyetemes vallásközönsé- 
günket, vagy egyes köröket kiválóan érdeklők tárgyalásánál vallá- 
sos buzgóságoknál fogva részt venni óhajtották volna. 

Egészen uj intézmény az egyházi és püspöki titkári állás 
szervezése. Ezt pedig szükségessé tette azon teendők szaporodása, 
mely az egyházi kormányzat terén a püspökünkre háramlott. Ki oly 
kezelési teendőket is végez, jelenleg, mely állásával nem megegyező, 
a mellett elvonja idejét azon magasztosabb teendőktől, melyek mint 
vallásközönségünk fejének fő hivatása. De másfelől szükségessé vált 
azért is, hogy legyen egy oly állásu egyén, ki kizárólag az egyház 
ügyeivel foglalkozva, annak minden részleteivel ismeretes legyen. 

Lényeges ujitás van előírva a pénztári kezelésre is. Mindnyá- 
jan, azok között magam is a legnagyobb elismeréssel tekinthetünk 
vissza azon évekre, a mióta a mi buzgó. szorgalmas és tizzta kezü 
pénztárnokunk — vallásközönségűnk alapjait hüségesen kezelte és 
kezeli. Azonban közigazgatásunk szervezésénél nem lehetett mel- 
lőzni a pénztárkezelés reformját sem. 

A teendők a különböző alapok növekedésével, annyira felhal- 
mozottak, mikép azoknak kezelése, nyilvántartása nem egy, de több 
egyén munkásságát kivánja és ebből kifolyólag méltányos, hogy 

ezen, sőt az ezekkel kapcsolatos kezelési költségek fedezéséhez azon 
alapok, mennyiben az alapítók intentiói megengedik, ahhoz hozzá- 
járuljanak. 

Ennyit helyén láttam szervezetünkről felemlíteni azon hő óhaj- 
tással, hogy annak életbe léptetése oly egyetértéssel és jó akarattal 
történjen, a mint az létrejött, melynek alkotásánál vallásközönségünk 
közérdeke és annak fejlődése volt őszinte törekvésünk. 

Ünnepélyes összejöveteleinknél mindég megszoktunk emlékezni 
azon reánk nézve megbecsülhetetlen barátságról, mely bennünket 
az angol és amerikai hitsorsainkkal összeköt. 

Most is lelkem sugallatát követem, midőn erről megemléke- 
zem, mely érzés nem csak a vallásos érzés kifejezése; hanem kife- 
jezése azon forró rokonszenvnek, melylyel az angol és amerikai 
honfiak irántunk, mint magyarok iránt viseltetnek. JÉs ha szintén 
magas válaszfalat képez közöttünk a távolság, fennáll köztünk a 
folytonos érintkezés, mely gyakran személyes találkozásban is nyil- 
vánul. Ilyen volt legközelebb bostoni lelkész Van Ness látogatása, 
ki az amerikai unitárius társulat megbizásából értesített, hogy ame- 
rikai hitsorsosaink bármikor készséggel fogadnak és ellátnak egy 
magyar unitárius tanulót a Harvard egyetemen. 

A tárgysorozat feltünteti a zsinati főtanács teendőit. Felhi- 
vom erre becses figyelmöket. 

Sajnálattal emlitem fel, hogy buzgó kartársam báró Petriche- 
viceh Horváth Kálmán jelenlétét nülkülöznünk kell az őtet legköze- 
lebb ért családi vesztesség miatt. Azt hiszem mindnyájunk nevében 
szólok, midőn ezen szomoru alkalomból a legőszintébb részvétünk- 
nek adok kifejezést. 

És még egyszer legyenek mindnyájan általam legszivélyesebben 
üdvözölve és ezzel ezen zsinati főtanácsot megnyitottnak nyilvánitom. 


II. Jelentések." 
1. Közigazgatási és pénzügyi jelentés. 


Mélt. és Főtiszt. Zsinati Wő-Tanács ! 


E. K. Tanácsunknak ezen jelentése csupán 10 hónap munkás- 
ságát öleli fel, miután utóbbi rendes főtanácsunk óta ennyi idő tölt 
el. De a végzett munka az idő rövidségével forditott arányban áll, 


: A püspöki jelentést már közöltük a mult számban. 

hiszen az alatt tartatott aza rendkivüli főtanács Kolozsvárt, a mely 
egyházunk történelmében korszakot alkotó lesz, mind a Berde Mózsa 
nagy jóltevőnk alapitványa életbeléptetésével, mind pedig egyházunk 
főbb hatóságainak, az E. Képviselő, E. fő-, és Zsinati főtanácsok 
szervezeti szabályainak megállitásával. A szervezeti szabályzat és a 
Berde Mózsa végrendelete a főtanács határozata értelmében ki- 
nyomatott. Ezek a szabályok E. K. Tanácsunk arczulatját is nagy 
mértékben át fogják alakitani, el annyira, hogy az eddig fennállott 
rendszer keretében ez az utolsó jelentésünk. 

A Berde siremlék fölállítása iránti, munkálatot megkezdettük. 

Jelentésünkben az első helyen emeljük ki, hogy a b. e. Fel- 
séges asszony Erzsébet királynénk dicső emlékére rendezett országos 
gyüjtésben E. K. Tanácsunk fölhivására egyházközségeink is részt 
vettek és a Főt. püspök urhoz begyült 145 frt, a mely felküldetett 
az illető pénztárhoz. 

Örömmel jelentjük, hogy a mult évi E. Fő-Tanács határozata 
értelmében kért ujabb egyházi államsegély 5000 frtban megadatott 
és kiutaltatott. Erről külön előterjesztést teszünk. 

A kongrua vagyis lelkészi államsegély ügyében a vall.- és 
közokt. minister ur ő nméltósága külön utasitást és bevallási iveket 
bocsátván ki E. K. Tanácsunk azokat vette igénybe és a bevalláso- 
kat a megadott utasítások alapján a ministeri iveken kérte be. A 
bevallások és a szükségelt okmányok elbirálására, előkészítésére 
E. K. Tanácsunk a Főt. Püspök: ur elnöklete alatt, közig. jegyző 
Boros György, Mózes András és Orbók Werenez afiait küldötte ki 
és bizta meg. A " bizottságnak ez a munka négy havi idejét vette 
igénybe, főleg azért mivel egy pár körben semmi egyöntetü meg- 
állapodás nem volt az eljárásra nézve. E. K. Tanácsunk a bizottság 
által felszerelt folyamodványokat felterjesztette julius hónap első 
felében 158—1899. sz. alatt. Megemlitjük, hogy a kérelmek közül 
több visszaérkezett kiegészítésre, mivel a bizonyitványok nincsenek 
megfelelő  szabatossággal állitva ki. A kiegészítési munkálat előre 
láthatólag több időt fog igénybe venni, a mi természetesen a segély 
folyóvá tételét hátráltatja. 

. . Felekezeti iskoláink tanitói fizetésének államsegélyből kiegé- 
szítése és a most már esedékessé vált ötödéves korpótléknak ki- 
utalása minden fennakadás nélkül történik. Sérelmesnek veszik 
tanitóink és ebben egyetért velök E. K. Tanácsunk is, hogy az 
egyháztól kapott kántori fizetésük nem vétetik be a nyugdijigény 
alapjául, holott fizetésüknek annyira kiegészitő része, hogy a minis- 
ter ő nmélt. csak ennek bétudásával adja részökre a fizetés pótlékot. 
E tekintetben felterjesztésünk eredménytelen volt. 

f Szerződést kötött E. K. Tanácsunk vallís- és közokt. minis- 
ter ő nméltóságával a dézsfalvi, nagy-ajtai állami iskolák tanitóira 
nézve, hogy egyházunkban  énekvezéri teendőt végezzenek. A 
bözödi iskola államosítása folyamatban van. Az abrudbányai áll. 
iskolának énekvezérségre kötelezett tanítója és az egyház között az 

énekvezéri fizetés miatt ellentétek merűltek föl. Miután az ügy 
szerződésileg van rendezve E. K. Tanácsunk fölirt vall.- és közokt. 
minister ő nméltóságához, kérvén a szerződés betartását. Választ 
még nem kaptunk. A h.-almási, h.-szt.-páli és csókfalvi áll. iskolák 
meg egyházközönségünk között a szerződéses viszonyt rendeztük. Folya- 
modtunk Dombóra egy másod-tanító segélyezéseéért. Az ügy tár- 
gyalás alatt van. : 


Folyamodtunk volt vall.- és közokt. minister ő nmélt.-hoz a 


buzaházi, iklandi, csikfalvi és vadadi tanitók fizetésének egyházilag 
. adott segély helyett államsegélyért, a mit részint megis nyertünk, 


részint ujabban kértünk. 

Esperes afiai a rájok bizott ügyek intézésében kiváló szorgalmat 
és figyelmet tanusitottak, a mit örömmel ismer el E. K. Tanácsunk. 

Az esperesi vizsgáló székek az egyházközségeket meglátogatták, 
megvizsgálták és általában véve mindenütt jó rendet találtak. Raffaj 
Domokos esperes afiát a vizsgálatokon betegsége miatt köri-jegyző 
afia helyettesítette. Külömben egyéb ügyet gondosan végzett. Mind 
a mellett is hogy hiveink áldozatkészsége és buzgósága elismerésre 
méltó, több helyen van égető nagy szükség. Első helyen kell emli- 
tenünk szentháromsági és gagyi egyházközségeinket, hol a templomok 
annyira megrepedeztek, hogy életveszélyessé váltak és e miatt közig. 
hatóságilag betiltatott. Gagyi egyházunk az épitési tervet már meg- 
készítette, azt E. K. Tanácsunk bizonyos föltételek mellett jóvá is 
hagyta. A szentháromsági templomra nézve szakértői véleményt 
kértünk ki és annak alapján fog a munka keresztül vitetni, ha arra 
módot és lehetőséget találunk. Kedei egyházközségünk templomát 
is szakértővel vizsgáltattuk meg és a kapott vélemény alapján meg- 
adtuk a fölhatalmazást az ujra épitésre. A buzgó és áldozatkész 
hivek figyelmébe ajánljuk mind három templomunkat. Kis-Solymos- 
ban, Ravában,: H.-Karácsonfalván (papilak); Bölönben, Derzsben, 
Lókodon (papibáz); Oklándon: nagyobbrendü épitkezések folynak. 
Karácsonfalvának és Oklándnak fölhatalmazást adtunk kölcsön föl- 
vételére, miután más módon nem boldogulhattak. Sajnálattal vettünk 
tudomást arról, hogy Tarcsafalván a nagy költséggel épült templom- 
nak sem elhelyezése, sem méretei, sem munkája nem felel meg á 
jóváhagyott tervnek. Utasítást adtunk, hogy a vállalkozóval szem- 
ben lépjék föl és hozassa helyre a helyre hozható hibákat. Bizony, 
itt az egyházközség előljáróságát nagy mulasztás terheli! 

Mint egyházaink életében igen szép jelenséget örömmel jelenti 
E. K. Tanácsunk, hogy Györfi György és neje iszlói lakósok tekin- 
télyes vagyonukat végrendeletileg egyházközségünknek hagyták, arról 


. a végrendeletet kiállították és ide bemutatták. E. K. Tanácsunk 


meleg köszönetét fejezte ki a kegyes végrendelkezőknek és a szükséges 
utasítást megadta, Isten előtt legyen kedves a nemes szándék. 
Csókfalvi egyházközségünknek Bíró András egy kis darab 
erdőt : ajándékozott. 
A. kegyes adományok az egyházközségekben buzgóságra mu- 
tatnak, 

A Dávid Ferencz Egylet az énektanitás ügyében kiadott füzetét 
beadván, az ajánlattal kiküldetett egyházközségeinknek figyelembe 
vételre. 

A korondi egyházközségnek Lörinez Lajos több évvel ezelőtt 
egy 1000 frtról szóló ajándék levelet adott volt be, de mivel azután 


családot alapitott, E. K. Tanácsunk a kötelezettség alól saját kérésére — 


feloldozta, hogy fordíthassa családja javára. 

Vásárlás utján gyarapodott székelykereszturi, h.-almási, f.-vár- 
aljai, tordátfalvi, ravai egyházközségeink birtoka. 

Sz.-Udvarhelyi egyházközségünket felhatalmaztuk a Tóth Fe- 
renczné-féle alapitvány telek eladására, miután az egyházközség más 
ezélszerübb telket vásárolt s miután az eladás az alapitó akaratával 
nem ellenkezett. 

Áz esperesi dijak szedése ellen Szentkirályi Árpád egyb. taná- 
csos afia feliratot intézett E K. Tanácsunkhoz. Válaszul megirtuk, 
hogy E. K. Tanácsunknak nem áll jogában a most gyakorlatban 
lévő szabályt megváltoztatni. Hogy E. K. Tanácsunk az ügyben 
szükséges előterjesztést és javaslatot is megtehesse, kimutatás kért 
Esperes afiaitól az összes dijakról. A jaslatot jövő évi Fő-Tanácsunk- 
nak meg fogjuk tenni. 

A tarcsafalvi havas per elbékülés utján van s reméljük, meg- 
oldást nyer. 

Néhai közpénztárnok Filep István hagyatékában a várfalvi 
egyházközségnek egy 30 frtos kötvénye megkerülvén, az értékesítés 
érdekében meginditottuk az eljárást. 

A — Bethlenszentmiklósi egyházközséget felhatalmaztuk (141) 
hogy a változott viszonyoknak megfelelően a kepefizetésben némi 
módositást eszközöljenek, miután ez mind a hiveknek, mind belső 
ember afiainak előnyös lesz. 

A székelykeresztüri gymnasiumot illető Raffaj-féle hagyaték- 
ügyről külön jelentést teszünk. j 

A b. e. Brassai Sámuel hagyatékában lévő követelések egy 
része már tisztáztatott, de még nincsen egészen lebonyolitva. 

3 A b. e. Báró Orbán Balázs hagyatékához tartozó Szejke-fürdő 
jó karba hozását sürgette az illetékes törvényszék. B. K. Tanácsunk 
intézkedett. § ) 

A sz.-kereszturi iskolához szükséges épitkezésekre fölhatalma- 
zást adott E. K. Tanácsunk az isk. igazgatóságnak. 

. A bányabükki birtokot a házi kezelésben a személyzetben 
történt változtatással továbbra is meghagytuk. 

A buni birtok haszonbérlője felmondván, ez a birtok is házi 
kezelésbe vétetik f. évi november 15-től. ú 
FFEREK Eb Ézs gymnt illető Bedő Sándor-féle hagyatéki 1000 fet 

azettetvén, a zálogjogtörlési nyilatkozatot megadtuk. 

Kereszturi gymn-nak vall. és közokt. minister ő nmélt. 1000 

ő Dicső emlékü Dr. Brassai Sámuel sirjának megfelelő emlék- 
. kővel jelölése érdekében országos gyüjtés indulván, E. K. Tanácsunk 
. 500 frtot ajánlott föl a nemes czélra s egyszersmind fölhivtuk egyház- 
. községeinket és hiveinket az adakozásra. Reméljük, hogy ezen nagy 
jelesünk emléke iránt érezett tisztelet méltó módon fog megnyilat- 
. kozni hiveink adakozásában. 
e A jószág felügyelőség alapitványi jószágainkat megvizsgálta, 
. azokról jelentését megtette. A jelentések a Zs. Fő-Tanács asztalán 
vannak. A hol megtekinthetők. 


2. Tanügyi jelentés. 


Mélt. és Főtiszt. Zsinati Fő-Tanács ! 


Az E. K. T. tanügyi jegyzőkönyvén tárgyalt fontosabb ügyek- 
ről szerencsénk van a következő jelentést előterjeszteni : 

Perédi József főgymn. tanár a tanév elején sulyosan megbe- 
tegedvén Gálfi Lőrincz tanár és Márkos Albert tanárjelölt által 
. helyettesítettük, (251. sz.) szabadságoltuk (297. sz.) és szabadság 
idejét az egész tanév folyamára meghosszabbitottuk (79—1899. sz.) 

Klug Elemér tordai isk. főnök és tanitó nov. 15-én állásáról 
lemondván (253. sz.) helyébe nov. 21-től ideiglenesen Nagy Flóra 
tanitónő neveztetett "ki tanitónak (267. sz.) deez. 1-től pedig Miklós 
Jenő tanitó (280. sz.) 

Szabó Albert III. éves rendkiv. papnövendék ügyéről (30.117. 
sz.) külön előterjesztést teszünk. 

Inczefi Sámuel helyébe elhalálozása után az el.  fiuisk. 
egyik tanitói állására ideiglenesen Csongvai Dénes IV. éves tanitó 
képzői növendéket alkalmaztuk (79. sz.) 

Nagy Lajos főgymn. tanár nyugdijaztatása iránt benyujtotta 
kérelmét. Az ügy folyamatban van. 

Csiky Istvánt ideiglenesen rajztanárnak neveztük ki, a Sz.- 
kereszturi gymnasiumhoz egy évre (137. sz.); kérelmét a polg. isk. 
tanárok nyugdijintézetébe való felvétek iránt a Nagymélt. V. és 
K. M. urhoz felterjesztettük. 

A k.-vásárhelyi különböző intézetekben tanuló unitár. növen- 
dékek vallásoktatásával Kiss Jenő polg. isk. tanárt megbiztuk 
(284. sz.), számára használatra hittani tankönyveket küldöttünk. M 

A középisk. vallástanitás tervét revidealtuk (291. 152. 162. 
sz.) az életbe léptetésére a szükséges intézkedéseket megtettűk. A. 
népisk. vallástanitás tervét megvizsgáltuk, helyesnek találtuk. 

A mult évi főtanácsnak a népisk. hittani könyvek iratása 
ügyében kiadott utasítása szerint a lépéséket megtettük, de eddig 
eredménytelenül. ; 

Simó János , Unitárius Egyháztörténelem" ez., valamint Szent- 
mártoni Bálint , Szenttörténetek" ez. Simén Domokos után átdolgo- 
zott kézirati művét tankönyvekül nem fogadtuk el. 7 

Intézkedtünk, hogy a tordai és sz.-kereszturi iskoláknál a 

vallás heti 2 órán tanittassék, hogy a hittani órák ugy helyeztes- 
senek el az órarendbe, hogy más órákkal összeütközés ne álljon elő. 

Kolozsvári (289. sz.) és tordai (6.14. sz.) iskolák történetének — 
megirására a szűkséges lépéseket megtettük, de eddig semmi ered- 
ményt nem jelenthetünk. b 

A — főgymnasiummal kapcsolatos elemi  fiuiskola tantervét 
(44.110. sz.) megállapítottuk s a tordai el. iskolára is kötelezővé 
tettük. 

A revidealt középisk. tanterv életbeléptetésére a szükséges 
intézkedéseket megtettük. 

A papnövendékek számának szaporitására az anyagiak tekin- 
tetbe vételével egyelőre három 50—50 frtos ösztöndij kitüzéséről 
gondoskodtunk, oly VIII. oszt. tanulók részére, a kik papi pályára 
szándékoznak menni. 

A. tankötelesek pontos összeirása és az iskolába járó és nem 
járó tanulók pontos kimutatása ezéljából egy rovatos kimutatást 
készitettünk, azt az egyházköröknek kiküldöttük. Az isk. jelentések 
beterjesztésénél részben már ezek alapján készültek a kimutatások. 
Eredménye ez eljárásnak az lesz, hogy az iskolába nem járóknak 
egy része mint felmentett, elköltözött vagy felsőbb iskolába nem 
járó lesz kimutatható, a mi az iskolába felmentetlenül és igazolat- 
lanul nem járók számát jelentékennyen apasztani fogja. 

A sz.-kereszturi gymnasiumnál az előkészitő osztályt, a jelen 
évben tartott rendkivüli Főtanács megszüntette, egy uj helyettes 
tanári állást rendszeresitett s a most megválasztandó h. tanár köte- 
lességévé tette dijazás mellett az isk. főnöki teendők végzését. 

A sz.-kereszturi VI. oszt. felállításának kérdésében külön 
előterjesztést fogunk tenni. 

Több előfordult eset ötletéből a tanároknak és tanitóknak a 
szolgálatból a tanév folyamán való kilépését szabályoztuk. 

A valás és közoktatásügyi Miniszter ur Ő Nagym. felhívása 
értelmében a népiskolákat és középiskolákat a tüdővésztől való 
óvakodás fontosságára figyelmeztettük s megfelelő füzetek kifüg- 
gesztésére és kifüggesztve tartására utasítottuk. 

Ugyancsak a vallás- és közoktatásügyi Minister. ur Ő Nagy- 
méltósága felhivása értelmében felhivtuk az egyházkörököt, hogy a 
népiskolák D. és 6. osztályainak, a hol azok felállítva nem voltak, 
felállításáról gondoskodjanak, hogy igy a népoktatási törvény által 
előirt egész tananyag feldolgozható legyen. 

Mult évi tanügyi jelentésünkben előadtuk azokat a lépéseket, 
melyek a tordai iskola gymnasiummá. alakitása érdekében a magas 
kormány képviselője és részünkről történtek. 

Sajnálattal jelentjük, hogy ez az ügy most is akkor jelzett 
állapotban van s azóta haladás nem történt. 

Az uj kollegium épitése ügyében külön előterjesztést teszünk. 

Visztelettel kérjük, e jelentésünk tudomásul vételét. 

III. Elintézett ügyek. 


Zsinati  gyülésünk főbb eseményeiről szóló tudósitásunkat 


. mielőtt megkezdenők, meg kell emlékeznünk azokról a fényes fogad- 


tatásokról, melyekben Ferencz József, egyházunk feje ez utjában 
mindenfelőlről részesült. Nagy elismerés illeti ezért a rendezőket, 
mert ezzel lelkes és fölemelő hangulatba hozták az egész zsinati 
közönséget, s általában megadták a a zsinatnak azt az ünnepélyes 
jelleget, mely nagyban emeli annak hatását, jelentőségét. 

z elnöki megnyitó után a püspök és E. K. T. jelentései 
olvastattak fel. Ezután következett a bizottságok kiküldetése az 
ügymenet különböző ágazatainak, számadások, költségvetések stb. 
megvizsgálására és a megejtendő választások ügyében a szavazatok 
beszédésére. 

10 órakor istentisztelet tartatott, melyen alkalmi beszédet 
mondott Ajtai János h. almási lelkész. A püspök ugyanekkor üd- 
vözlő beszédet intézett a templomba gyült közönséghez és templo- 
mozás után a papi ház erkélyéről a künnlevőkhez. 

A gyülés folytattatik és az E. K. T. beterjeszti az alamor-ladamosi, 
p. szt. Miklósi és bánya bükki birtokokról készitett , Vagyon Leltárt". 
A telekjegyzőkönyvek, kataszteri munkálatok, s helyi viszonyok becs- 
lése nyomán készitett érték-leltár szerint a hármas birtok (5452 
hold 78 ( ] öl) értéke összesen 453,504 frt 30 kr., melyből épüle- 
tekre esik 40,646 írt, állatokra 61,593 Írt. A leltár a gazdasági 


 számadásokhoz csatoltatni határoztatott. 


Hajós János iskolafelügyelő gondnok és Nagy Károly köri f. 
gondok haláláról szóló jelentések sajnálattal vétettek tudomásul s 
érdemeik jegyzőkönyvileg megörökittettek. 

Benczédi Gergely pénztárnok lemondása visszavételére kéretett 
fel. Boros György és Mózes András jegyzők lemondása érdemeik 
méltatása mellett tudomásul vétetett 1900. jan. 1-től kezdődőleg. 
Ádám Albert kereszturköri és Daniel Elek felső fehérköri gondno- 
kok megválasztása helyben hagyatott és hivatalukban megerősittet- 
tek. Nagy Béla bethlen-szt.-miklósi lelkész küküllő köri jegyzővé 
választása is helyben hagyatott, valamint Pál Werencz oklándi lel- 
késznek udvarhelyköri jegyzővé választása is tudomásul vétetetett. 
A. székelykereszturi gymnasium VI-ik osztályának felállítása ügyé- 


. ben az E. K. T. utasittatott a szükséges lépések megtételére. A 


főgymnasiumi és theologiai tanárok fizetés emelésének és kárpótlé- 
kának kérdése elintéztetett, oly formán, hogy két idősebb tanár 
kap évi 1400 frtot és a két utána következő 1300 írtot, a többi 
1200 frtot. Minden 5 évi szolgálat után 100 frt korpótlék jár, mig 
ez összeg 25 évi szolgálat után 500 frtra emelkedik. A theologiai 
dekánnak igazgatói dijjába évi 200 frt állapittatott meg. 

Az uj egyh. szervezet értelmében az E. K. Tanács tagjatvá meg- 
választattak: Bedő Albert, Benkő Mihály, Csegezi Mihály, Csifó 


b 
Salamon, Daniel Lajos, Derzsi Károly, Dézsi Mihály, Fekete Gábor, i 
dr. Ferencz Ákos, Filep Albert, Gál Jenő, dr. Gál Kelemen, Guido . 
Béla, Gyöngyösi Béla, Gyulay Árpád, Gyulay László, Kelemen . 
Albert, Kisgyörgy Sándor, Kozma Ferencz, Kovács János, . Mikó . 
Imre, Orbók Ferencz, Péterfi Dénes, Sándor János, Szentiványi 
Gyula, Végh Mihály, Zsakó István. Megválasztattak továbbá: gé 

A jogügyi bizottság tagjaivá: Fekete Gábor (elnök), Benkő 
Mihály, Gál Jenő, Kőváry Mihály, Mikó Imre, Zsakó István. i 

A pénzügyi bizottság tagjaivá: Zsakó István (elnök), Gyön- 
gyösi Béla (alelnök), Orbók Ferencz, dr. Veres Vilmos, Lakatos 
Ferencz. 

A pénztárvizsgáló bizottság tagjaivá: Gyulay László és Czakó 
József. 

A nevelésügyi bizottság tagjaivá: Kozma Ferencz (elnök), Boros 
György, Gálfi Lőrincz, Kanyaró Ferencz, Mikó Imre, Orbók Mór, 
dr. Veres. Lajos. 

A belső emberi nyugdijbizottság tagjaivá: Gyulay László 
(elnök), Péterfi Dénes, Boros György, Iszlai Márton. Í 

A gazdasági bizottság tagjaivá: br. P. Horváth Kálmán 
(elnök) Daniel Lajos, Szentivány (Gyula, Czakó László. 

Jogügyésznek választatott Molnár Sándor, ellenőrnek Ulár Pál. 
A két számvevő beállitása az E. K. T.-ra bizatott. A titkári állásra 
pályázó nem akadván, ez állás betöltése szintén az E. K. T.-ra 
bizatott. 

Theologiai dekánnak ismételten megválasztatott Boros György, 
főgymnasiumi igazgatónak Boros Sándor, sz.-kereszturi igazgatónak . 
Sándor János. 

Nevezetes és szép actusa volt a zsinatnak másodnapon a papszen- 
telési ünnepély. Wölszenteltettek : Józan Miklós budapesti, Lőfi Ödön 
nagyajtai, Kelemen Arpád kaali, Urmösi Károly jános-falvi, Pálfi 
Ferencz polgárdii, Ekárt Andor csehétfalvi, Varga Dénes hódmező- 
vásárhelyi, Nagy Béla bethlen szent-miklósi, és Kelemen György 
datki lelkészek. Az ünnepélyes alkalmi beszédet Csifó Salamon 
árkosi lelkész, a felszentelő beszédet Ferencz József püspök tar- 
totta. — A kolozsvári főgymnasium épitésére vonatkozólag az E. K. 
T. javaslata elfogadtatott, minél fogva az uj épületnek 1901 julius 
1-re készen kell lennie. 

Az E. K. T. jelentései a számadásokra és költségvetésekre 
vonatkozólag helyben hagyattak, és Benczédi Gergely  pénztárnok- 
nak fáradságot nem ismerő hüséges munkásságáért a zsinati főta- 
nács elismerését fejezte ki. Hasonló értelemben intéztettek el a 
belső emberek nyugdijintézete, valamint a tordai és kereszturiisko- 
lák számadásai és költségvetés is, 

. Az uradalmi számadásokat és költségvetéseket szintén meg- 
vizsgálták a kiküldött bizottságok s azok jelentései nyomán a tett 
észrevételek figyelembe vételével helyben hagyattak. A különböző 
segélyek kiosztása a következőleg történt: 1. 5000 frt államsegély 

osztatott ki a szegényebb ekklézsiáknak és azok belső embereinek. 
2. Ugyancsak 5000 frt fordittatik jövőben az államsegélyből az uj 


— — gymnasium részére vásárolt telkek jövedelmének kárpótlására. 


3. A br. Baldácsi-alapból kiosztatott különböző  ezimeken 
3525 Írt. 

4. A Kovács Dénes és Bencze Anna-alapból egyenként 100 frt 
segélyben részesültek: 1. a désfalvi lelkész és tanitó, 2. Raffaj 
Domokos lelkész, 3. Sándor Gergely derzsi lelkész, Vaska Béla 
s.-szentkirályi lelkész. 50—50 fÍrtot kaptak: Nagy János haranglábi 
és Szabó Lajos szabédi tanitók. 

5. A Dávid ferencz-alapbol különböző ezimeken kiadatott 
OZ8 tt 09- kr. 

6. A Berde Mózes-alapból, mely a jelen évben lép életbe, ki- 
osztatott alakuló egyházaknak 500 frt, tanitóknak szintén 500 frt. 

A tárgyalások rendjén foglalkozott a zsinati főtanács több 
egyházközségünk kepe megváltási ügyével s azok érdekében üdvös 
határozatokat hozott. 

A. kereszturi egyházkör inditványozta, hogy a Berde-alapból 
adassék 100000 írt a belső emberek nyugdijalapjára. 

Ennek elfogadása nem volt összeegyeztethető a végrendelettel, 
azonban az E. K. Tanács kijelentése, hogy esetről esetre gondoskodni 
fog a b. e. nyugdijintézetéről, megnyugtatólag hatott a zsinati főta- 
nácsra. 

Az E. K. Tanácsnak a , Berde Mózes Czipó-alapitvány" életbe- 
léptetésére szolgáló szabályzata elfogadtatott s az az iskolai igaz- 
gatóságoknak megküldetni határoztatott. 

A. pénzügyi, közigazgatási, tanügyi jegyzőkönyvek megvizsgá- 
lására kiküldött bizottságok jelentése alapján a helyesen vezetett 
jegyzőkönyvekért elismerését fejezte ki a zsinati főtanács Mózes 
András, Boros György és dr. Gál Kelemen jegyzőknek. 

Ezután a püspök a főgondnok és a megjelenteknek köszönetet " 
mondva érdeklődésükért, a zsinatot bezárja; mire Kelemen Albert 
esperes a zsinati főtanács háláját tolmácsolva a szeretett főpásztor 
iránt, a főtanácsi gyülés élénk éljenzések között szétoszlott.  (t.) 


Párisi levél. 
Páris, 1899. sept. 


(Az orthodoxok egyetemes zsinata Bordeaux-ban ; igényeik és tekintélyi elvük. 
Az Arago boulevardi uj templom. A franczia lelkészek segélyegylete.) 


Szerkesztő ur ! 

Multkori levelemben jeleztem, hogy az orthodoxok meg vannak 
kűlönözve a Lyonban tartandó conferentiára nézve. Ázóta megtar- 
tották a bordeaux-i zsinatot. A mint előre lehetett látni, az ügyre 
nem sok eredménynyel. Oly nagy nyomást gyakoroltak a hivekre, 
hogy nagyobbrészt szélső orthodoxokat választottak a zsinat tag- 
jaiul és a mérsékeltek közül, a melyiket csak lehetett, kihagyták. 
Ugy, hogy e szélső orthodox többségből alkotott zsinat nemcsak a 
liberálisok ellen harezolt, hanem a mérsékelt orthodoxok ellen is, 
mivel a kibékülést nem akarja. Hogy a bordeauxi zsinat határo- 
zatait meg lehessen érteni, szükség a kérdés jelen állapotát emlé- 
kezetbe idézni. 

Három éve, hogy a lyoni eonferentia testvéries szellemben 
lépést tett a liberalis és orthodox felfogásoknak — az egyházra 
vonatkozó felfogásoknak — a kibékitésére. A két pártból egy bizott- 
ságot küldött ki, hogy találjon módot arra, hogy az államkormány 
engedélyezze egy központi tanács felállítását a ref. egyház számára 
addig is, mig a , Synode officiel", a rendes zsinat tartását módjában 
lenne engedélyezni. A lyoni eonferentia azt is elhatározta, hogy 
minden három évben összejön, hogy számbavegye, hogy a bizottság 
mire jutott és mit kell még tenni. Igy áll a dolog. És mit tett a 
bordeauxi zsinat a dolgok ily állásával szemben? A nagy többség 
elhatározta, hogy a közelebbi lyoni econferentia legyen az utolsó, 
hogy ez a conferentia ne nevezzen ki többé bizottságot a további 
müködésre, s útasitásúl adta a zsinat azt is, hogy ehez a határo- 
zatához minden körülmények között ragaszkodjanak azok, kiket a 
conferentiára küldenek. A zsinat rendeleteket adott és nem taná- 

csokat. S kinek rendelkezik? A lyoni conferentia tagjainak ?, kik 
a consistoriumok által neveztetnek ki, az állam által elismert 
hivatalos testületek által. És kik eme zsinat tagjai ? Az egyháznak 
egyszerü tagjai, kik nem a consistoriumok kepviselői. Az orthodox 
párt egy maga szeretné kormányozni az egyházat, holott a franczia 
reformált egyház kormányzata a consistoriumok kezébe van letéve, 
mely testületeket az állam egyedül ismer el törvényeseknek, melyek- 
ben orthodoxok és liberalisok együtt üléseznek és határoznak. Hogyha 
az orthodox párt tovább is erőlteti, hogy az ő nem törvényszerü 
zsinatainak müködése állittassék a consistoriumok müködése helyébe, 
az összeütközés és a szakadás csaknem kikerülhetetlen lesz. S tényleg 
ez az, mit a szélső orthodoxok akarnak, s e szándékukat nem is 
titkolják. Meg akarnak szakitani a liberálisokkal minden összeköt- 
tetést. Nekik terhükre van, hogy a consistoriumokban is érintkez- 
zenek a liberalisokkal. Ezért nem tetszenek nekik a lyoni confe- 
rentiák is, melyeknek czélja a kibékülés és a rendes, a törvényszerü 
zsinat előkészitése. Az orthodoxok éppen azt nem akarják, hogy a 
rendes zsinat létrejőjjön, hol együtt kellene helyet foglalni a libera- 
lisokkal és az egyházat együtt kormányozni. 

Ily szellem uralkodott a bordeaux-i nem rendes zsinaton. A 
lyoni conferentiát előre kárhoztatták és a conferentiára megválasz- 
tottaknak útasitást adtak, hogy a szerint járjanak el, mit a zsinat 
rendelt, s nem a mint lelkiismeretük hozza magával. Ez ellen magá- 
ban a zsinatban erélyes tiltakozások emelkedtek. Egy tag a maga 
részéről kijelentette, hogy ő, ha Lyonba menne, teljes szabadsággal 
és lelkiismerete szerint járna el. De az ily tiltakozásra nem hall- 
gattak. Sőt 114 egyházi és világi tagnak irásbeli tiltakozását is 
elvetették, holott mind orthodoxok irták alá e tiltakozást. A lyoni 
conferentiára tehát elmennek, de azért, hogy megakadályozzák, hogy 
az valamit végezzen. Többségben lesznek-e ott is? Kétségtelenül 
nem, mert a consistoriumok, melyek a conferentiai tagokat választ- 
ják, nagyobb részint mérsékelt orthodoxokból állanak. Ugy, hogy a 
lyoni conferentián a többséget liberálisok és mérsékelt orthodoxok 
fogják alkotni. De azt nem lehet mondani, hogy e többség mégis 
tehet valami hasznosat az egyház számára. Mert mi fog történni? 
Több mint bizonyos, hogy a szélső orthodoxok mihelyt látják, hogy 
nem ők az urak, a conferentiát tömegesen fogják odahagyni. S ha 
a mérsékelt orthodoxok benmaradnának is és hagynák a szélsőket 
menni, ez a mérsékeltek és szélsők szakadására vezetne s két párt 

helyett lenne három. S ily megoszlás annál sajnálatosabb lenne, mert 
éppen a jelenlegi viszonyok közt a frenczia protestánsoknak  szük- 
ségük van arra, hogy minden erejüket egyesitsék az ellenség ellen. 
A mérsékelt orthodoxok a bordeaux-i zsinat óta nagyon elégedet- 
lenek, ugy, hogy nem lehet tudni mi következik. , La Vie Nouvelle" 
igy irt : , A bordeaux-i zsinat az volt, a mi lehetett; a harcz zsi- 
nata a mérsékeltek ellen, a szélsőség zsinata. A mérsékelt zsinatiak 
lelkiismerete ellen támadást intézve, túlment a zsinat illetékességén, 
túllépett jogkörén. A mi valóban rettenetes, hogy egy huguenotta 
zsinat, huguenottákból alkotva, másnak a lelkiismeretén taposott . . . 
Kijelentem, hogy a zsinat tekintélye csak addig terjed, hol lelki- 
ismeretem kezdődik; a lyoni conferentián ha jelen lennék, figyel- 
mesen meghallgatnám többi társaimat és szavaznék lelkiismeretem 
inditása szerint, csak is a szerint. A zsinat hatalma ott végződik, 
hol az Isten tekintélye kezdődik . . . Testvéreink önmagukat csalják 
meg. Hozzájuk fordulok, rájuk hivatkozom. Hivatkozom a párt- 
szavazatról saját lelkiismeretük szavára ... Hogyha szerencsétlenűl 
csökönösen megmaradnak egy hibában, mely most még menthető, 
de makacsságuk által menthetetlen lesz, akkor számunkra nem marad 
más, mint hogy szomoruan, de teljes határozottsággal szívünket szét- 
tépve, lelkünket megmentsük és velük szembe a lelkiismereti sza- 
badság huguenotta zászlóját magasra emeljük". Ebből lehet látni, 
hogy a mérsékelt orthodoxok nem hajlandók a bordeaux-i zsinat tekin- 
télyi határozata előtt meghajolni, jobban mondva a szélső orthodoxok- 
nak amaz igénye előtt, hogy az egész egyházon ők uralkodjanak. 
Hasonlóan nyilatkoztak más mérsékelt orthodoxok is. 

A szélső orthodoxok miatt három év óta semmit sem javult a 
helyzet. A bordeaux-i zsinaton nem átalták azt a határozatot is 
hozni, hogy a lelkészek a zsinat által neveztessenek ki. Igy tehát 
nem akarnak a consistoriumokról tudni. Szerencsére az állam meg 
az ily határozatokat nem fogja számbavenni. Az is igaz, hogy az oly 
egyházközségekben, melyek a zsinat rendelkezése szerint járnak el, 
és ez megtörténhetik, a lelkész nem lesz egyébb csak a zsinat 
alázatos szolgája. A visszaeső szellem, mely a zsinat határozatai- 
ban uralkodott, abban az inditványban is nyilvánult, melyet a 
Kálvin szigoru követői tettek, hogy vissza kell térni a , Confession 
de foi de la Rochelle$-re. Ez eléggé mutatja, hogy mennyire men- 
nének némely orthodoxok, ha menni engednék. 

Bárhogyan a lyoni conferentia nov. 8-án összejön. A zsinat 

állandó bizottsága felhívását kiküldötte a  consistoriumokhoz, hogy 
válaszszanak a conferentiára küldötteket. A liberalisok delegatiója 
is hasonlóan kiküldte felhívását a  consistoriumokhoz. A , Vie 
nouvelle" a mérsékelt orthodoxok lapja ez utóbbiról azt irta: 
," Mindazok az orth. olvasók, kiket a pártszellem nem vakitott el 
s kik nincsenek előre elhatározva, hogy rosznak találjanak mindent, 
a mi az ellenpárttól jön, a mi liberalis testvéreinknek békülékeny 
és határozott kijelentéseit velünk együtt kedvezően fogják megitélni. 
Semmi keserüség nem nyilatkozik azokban. Pedig az alkalom elég 
kisértő volt, hogy a szélső orthodoxok gyalázó szavaira, gyalázó 
szavakkal feleljenek. A liberalisok ellentálltak a kisértésnek. A 
bordeaux-i zsinatról mérséklettel és testvéri tisztelettel beszélnek. 
Mondhatom, hogy az orthodoxoknak példát adtak, melyről gondol- 
kozhatnak . . . Köszönettel tartozunk liberalis testvéreinknek erősitő 
szózatukért". Hogyha a mérsékelt orthodoxok szavai és nézetei vissz- 
hangra találnak a zsinatos egyházakban, remélhetjük, hogy a lyoni 
conferentjában nem fognak csalatkozni azok, kik az elfogultság ellen 
harczolnak. De ismétlem, nemlehet előre megmondani, hogy az ész fog-e 
a szenvedélyen uralkodni. November hónap megmutatja, hogy aggo- 
dalmunk vagy reményünk válik-e valóra. Vajha a franczia protestan- 
tismus győzelmesen kerülni ki a nehéz helyzetből, a melyben most van. 

— Megigértem, hogy szólani fogok a protestans architectura egy 
uj kisérletéről, az Arago boulevardi templomról. E kisérlet egy 
fiatal genfi épitész, Augustin Rey műve. A külsőről nem mondha- 
tom, hogy az valami nagyszerü. A helyzet az épitészt nagyon kor- 
látozta művészi és vallási eszméjének kivitelében. Tényleg nagyon 
szük tér állott rendelkezésére egy ház miatt, melyet meg kellett 
tartani s mely nem engedte, hogy az épület homlokzatát ugy csi- 
nálja, a hogy szerette volna. Mégis arra kellett törekednie, hogy a 
templom homlokzatát ne tegye tönkre a szomszéd ház homlokzata. 
Ezt a nehézséget előnyösen oldotta meg. De a szemlélő mégis azt 
érzi, hogyha nagyobb tér felett rendelkezik, több szabadsága lett 
volna eszméje valósitására és hogy az épület külsőleg is nagyobb- 
szerü lett volna. De igy is a milyen, van mit nézni rajta. Az 
épület belseje az, melybe belépve az embert a mély áhitat érzelme 
tölti be. A. keresztforma épületet egy központi kupola világitja 
meg, melynek kellemes kékre festett ablakain csillagok vannak 
elhintve. Az architecturai vonalak e kupolába futnak összhangza- 
tosan össze. A félig árnyékolt, de elégségesen és jólható világos- 

ságu templomban, az embert mély áhitat szállja meg, a mint oly 
igazán mondották, ,az Istennel való titkos és személyes közösség 
érzete". E templom hatalmas hivás, hogy az ember a külvilág zaját 
feledje. Szerencsés ujitás, hogy a padok nem ugy vannak rendezve, 
hogy a hallgatók egyenközü sorokban üljenek. A szószék körül 
vannak csoportosítva, az épület alakja, a kereszt különböző ágai 
szerint. Ugy, hogy a hivek ugy érezhetik, mintha egy családot 
alkotnának. Az ülések ugy vannak rendezve, hogy az elölülőnek 
nem a hátát nézi a mögötte ülő, mint az az egyenes vonalu padok- 
nál szokott lenni. A padoknak ez uj elrendezésében több családias- 
ság, testvériség van és az épitész, nekem ugy tetszik, egészen az 
evangelium szellemében járt el. 

Merész és nagyon szerencsés ujitása Rey épitésznek az épület 
belső falainak diszitése. Sok ügyességre és vallásos érzékre volt 
szüksége, hogy e diszitésben a protestáns szellemet és szokásokat 
ne sértse. Ő ugy látszik ugy gondolkozott: Hogyha egy templom- 
ban minden vasárnap a Jézusról és az ő munkájáról beszélnek, 
miért ne jeleníteném Jézusnak e munkáját és tanitásait? És ő a 
falakra egy freskosorozatban rátette Jézus Krisztusnak példázatait 
és tanitásának nehány főbb tényét. Egy fresko-sorozatban, de ez 
alatt nem festést kell érteni. Nem, az egy ujnemü mozaik ; csiszolt, 
azurkék üvegből készitett mozaik, teljes öszhangban a kupolán át 
jövő világossággal és egy testet alkotva a templom oldalfalaival. 
Semmi nem sérti a szemet, semmi nem beszél az érzékekhez a szel- 
lem szemléletének rovására. Ellenkezőleg ezek nagyszerü jelvények, 
melyek nemhogy a Krisztus munkáját alább szállítanák, sőt esz- 
ményitik és annak örök igazságát láttatni engedik. Mindenik evan- 
geliumi jelenethez, melyek magukban is oly kifejezők, egy aláírás 
is van az evangeliumból, mely azt magyarázza. Igy például a jó 
samaritanusról szóló példázatnál. A. könyörületes ember le van ha- 
jolva a megsebbzett fölé és alatta e szavak: , Eredj el és te is 
akképpen cselekedj". Az evangeliumi jelenet nagyszerüleg van visz- 
szaadva, fönséges szépészeti jelleggel és az a hivekre nézve nagy- 
szerü vallásos szemléleti tárgy, a szó magasabb értelmében. E jele: 
netek képeit, e költői megindító jelvényeket látva az ember azt 
érzi, hogy e nemesitett müvészet egy pillanatra sem szünik meg a 
vallásból valónak lenni. És ez az az eszme, mely az Arago boule- 
vardi templom épitészének szellemében egy pillanatra sem szünt 
meg jelen lenni. Ihlettségével arra törekedett, hogy tisztán kifejezze 

a keresztény szellemet és a keresztény életet. Ezért, hogy szépé- 
szeti ujitásának sokkal nagyobb fontossága van, mint első tekintetre 
látszik. Az nemcsak a protestantismust érdekli, hanem általán a 
keresztény müvészetet. Az oly kisérlet, melyet követhetnek és bátran 
követhetnek. 

Igaz, hogy Rey müve a protestánsoknak nem mind nyerte 
meg a helyeslését. Hogyha némelyek, sőt a legtöbben, méltányol- 
ták lelkiismeretes törekvését, mely szerint a művészetet a vallásos 
érzelem nyilvánitására használta, mások nem akartak abban egye- 
bet látni, mint félig pogány, következéskép rosz dolgot. Ez utób- 
biak, nekem ugy tetszik túloznak, összezavarva emez eszményiség- 
gel alkotott jelvényeket a római egyház durva bálvány imádásával. 
Egyébbiránt a vallásos müvészet feletti vita csaknem oly régi, 
mint a kereszténység. Erre az egyházi atyák számos példát szol- 
gáltatnak. Némelyek, mint Alexandriai Clement, az eszmény nyil- 
vánulásait látják az emberi szellem minden egészséges munkájában, 
mások mint Tertullianus, a sátán inspirátióját az emberi bölcses- 
ség müveiben. Annyi bizonyos, hogy a cultus, mely a lélek érzel- 
meinek külső kifejezése, kell hogy formákat alkalmazzon. S minél 
tisztultabbak e formák, minél inkább közelednek az eszményi szép- 
hez, szóval minél tisztább művészettel vannak alkotva, annál 
inkább felemelik a lelket is, annál hatósabb eszközeivé  lesz- 
nek a lelki épülésnek. Nem lehet tehát megengedni, hogy a keresz- 
tény istentiszteletben kárhoztassák a műüvészetnek minden nyilvánu- 
lását, kárhoztassák mint a valódi kegyességgel ellenkező káros 
dolgot. Én teljesen osztom annak a kritikusnak a nézetét, a ki azt 
mondotta: , Minden vallás, mely egyszer kifejeződik, szükségképpen 
műüvészetet hoz létre és minden müvészet, melynek a maga erede- 
téről és végezéljáról tudata van, a vallásra jön ki". , A művészet- 
nek minden munkájában az imádásnak egy mozzanata van." 

— Egy korábbi levelemben emlitettem volt, hogy Puyroche, a 
lyoni consistorium elnöke a francziaországi lelkészek számára segély- 
egyletet alakitott. Az orthodoxok megtagadták az abban való rész- 
vételt, mert abba a lelkészeket tekintet nélkül a hitnézetekre fel- 
vették. Az orthodoxok a maguk számára egy külön segély-egyletet 
alakitottak. És most az veszik észre, hogy a jóltevés eme munkájában 
való megkülönzésük sikertelenségbe végződött. Egyletük felbomlott és 
az elnök a Lyonban alakitott társulat elnökét megkereste, hogy az 
elszakadtak ujra felvétessenek. Feleletül azt nyerte, hogy készség- 

gel elfogadják, a kik jelentkeznek, kik hajlandók elősegíteni, hogy 
a szivélyes egység és testvéri támogatás valósuljon a franczia nagy 
protestáns család tagjai között. Ez szerencsés határozat a segély- 
egylet jövőjére. 

Csakis üdvözölni lehet az orthodoxokat e lépésükért, nem 
tekintve az indokokat, melyekből e lépést tették. Soha se késő a 
hibát beismerni. Hogyha mindig igy történnék, menyivel könnyeb- 
ben eloszlattatnának az egyházban a nehézségek. 


CHARRuAUD D. 


em 


Gondolatok. 


Felső-Zsuk, 1899. april 30. 


Gondolataink gyakran tétlenül szunnyadnak bennünk. Létezésüket 
akkor vesszük észre, ha a fáradságot nem sajnáljuk kutatni utánnuk. 
Olyan az, mint valamely értékes tárgy, mely lim-lommal befedve, elke- 
rülte figyelmünket. Csak hányjuk széjjel a gomolyt, ráakadunk. Sokan 
nem kiváncsiak, vagy restek, és igy elvész egy érték, mely érdemes lett 
volna, hogy felszinre hozzák. Ki a vesztes? A társadalom, melynek az 
okos, praktikus ideákra szüksége volt és lesz. Az ember, ki annyi lélek- 
emelőt megteremtve, a nyomor pusztitásait még nem látja meg kellőleg. 
Az ember, ki mindig csak az önmaga középpontja marad és nembánomsá- 
gával, ha ott megtalálta annak örömeit, virágait, megindul a maga útján 
és csak akkor hajol le, ha azokat rendre felszedegetni kivánja. A többit 
lássa más, kinek van ideje, kedve rá. Ki bajlódnék a mások bajával, 
midőn nekünk is annyi van ? Ez az emberek rendes válasza. 

Fnnek ellenkezője — ritka kivétel. 

És foly az ár tovább, porondszigeteket rakván le a termékeny talajra. 
Ki bánja ? Majd megapad. Jó az Isten! Jönnek időnként viharok, elmos- 
sák a kopár területet. De az alatt hány nyomorult ember pusztul el ? Hány 
életteljes reménység és jól beindított terv foszlik szét? 

x 
1899. május 9. 

A nehéz bánatnak lassan erednek meg könnyei. A bánatos olyan, 
mint a megriasztott állat, mely ijjedtsége első perczében nem tudja, merre 
meneküljön. Midőn elveszik valakitől azt, a mi neki legkedvesebb volt, 
melyet nélkülözhetetlenné tett előtte a megszokás : akkor azt képzeli, min- 
den elveszett. Lelkünk sötét gondolatain át komor szinben tünnek fel a 
tárgyak, az élet. Igen, álmatlan éjjek, izgatott nappalok és végül aláfolyó 
könnyekkel váltjuk meg magunkat a bánat szenvedéseitől. 


xk 

1899. május 12. 


Ha a természet szerencsétlen embereket hoz a világra, kiknek éle- 
téhez valamely testi fogyatkozás terhét is hozzáköté, miért ád nekik gyak- 
ran éles elmét és fogékony szivet, hogy e hátrányokat más embertár- 
saikkal szemben, mindig maguk előtt lássák és a keserüség érzetével mér- 
legeljék ? 8 ha már mindenki el kell, hogy hordozza a maga keresztjét, 
miért nincsen is mindig ahoz való váll annak megbirására ? Könnyü kedély, 
melyet nem sérthetnek a netaláni megjegyzések, ki azokat, mint a ruhájára 
szálló port, egykedvüen lerázza magáról. Apró tűszurásokkal a hatalmas 
oroszlánt is meglehet ölni. Mennyivel hamarább áldozatul eshetik egy 
gyenge, beteg kedély. Gondolkodunk, okoskodunk és minden marad a 
maga régi rendjén, melynek miértjét nem tudjuk megfejteni. Csak csudál- 
kozunk az eredmény felett, a nélkül, hogy tudnók, mi okozta azt. Ugy 
vagyunk vele, mint a folyó partján ülő halász. Kidobjuk horgunkat a 
vizbe, tudjuk, hogy a halak mellette, körülötte ott vannak, de arra ritkán 
akad valami. i 

De mi is lenne, ha mindennek okát, következéseit előre megtudnók 
mondani ? Talán jobb is, hogy nem tudjuk. 

Az élet egy nyitott könyv, melynek minden lapjáról csak a jó Isten 
tud olvasni. ék 

1899. julius 22. 

Minél hosszasabban élünk, annál kevesebben lesznek körünkben 
olyanok, kiknek nevéhez már ifju éveink emléke hozzáfűződött. Ifju, öreg, 
kikkel együtt éltünk, rendre elhagynak és maradunk magunkra, mint a 
kotángkóró. 

Letarolt körülte mindent: kapás, kaszás, arató; csak ő maradott, 
mint olyan, a minek nem lehet hasznát venni. Fúj a kóbor szél, majd meg- 
indulnak a hideg őszi esők. A szegény kotángkóró ázik, fázik. Nincs, ki 
betakarja, nincsen ki megvigasztalja, mig eljön utánna is a kaszás, ki nem 
ösmer könyörületet. Elviszi a többiek után. Megszabaditja komor magá- 
nyából. 


1899. julius 23. 


Ha rosszakat érünk meg : fogadjuk azokat zugolódás nélkül. Minden 
esetben okosabb, ha megnyugvással vesszük, a min változtatni ugy sem 
tudunk. Van egy felsőbb fórum, mely tudja, mit miért tesz, csakhogy nem 
közli velünk azokat. Gyakran évek multával, midőn már rég lezajlottak 
a bennünket bántott, — szivünknek tájdalmat okozott események, nyil- 
nak meg szemeink, észleljük az életet, mely: azok nyomán keletkezett ! 


GONDOLATOK. 285 


S eltelve bámulattal a gondviselés intézkedései felett, látjuk mindenben 
parányiságunkat és azt, hogy annak ugy kellett történni, a mint az bekö- 
vetkezett. 

Az események lánczolatában az érdeklettek ritkán öntudatos cse- 
lekvők, többnyire téves szempontból itélkeznek azok felett, mert a sziv 
dobogása megzavarja az ész komoly számitásait. Ha lecsendesednek a 
túlfeszített idegek és helyreáll a normális állapot: tisztul meg a hely- 
zet és tűnik fel a biztos rév, a hová beevezhetünk. § akkor Csik 
előre, előre! Nyugalmat csak ottan lelhetünk, midőn visszatekintve a 
partról az útra, mely ide vezetett, csodálkozunk, hogy az miként lehetett. 


k 


1899. julius 24. 


Legszebb diadal az, melyet önmagunkon aratunk. Mennyivel na- 
gyobbnak tetszenék előttünk sok lángelme, kik tetteik által állandó, 
látható nyomot vertek maguknak a világtörténelem mezején, ha szenve- 
délyük fellobogó lángjánál, mely addig ösmeretlen tájakat világított meg 
az emberiség számára, nem feledkeztek volna meg az önuralom szük- 
ségéről, midőn saját becsvágyuk kielégitésérő 
művéről volt szó. Mennyivel kisebb lenne az ártatlanul elítéltek száma, 
kiknek sirhalmához tisztelettel zarándokolnak, vagy kiknek nevét az 
elösmerés hangján emlitik mostan. 

Nagyságuknak, igazságosságuknak kivántak fenmaradó példát stá- 
tuálni. Elérték, hogy e tényeik által leszállottak erkölcsi magas- 


l vagy a személyes bosszú 


latukról, és hogy nem voltak igazságosak, azt bebizonyitá a kutató 
történelem. A tények igazolják, hogy megfontolt cselekedetek az igazsá- 
gossághoz vezetnek, a tisztelet pedig előbb-utóbb megtér ugyanoda. 

Az önuralom a jellemképzés iskolája, melyben korán kell megkez- 
deni a tanitást. Mint a kertész teszi a fiatal, kényes növényekkel, melye- 
ket, mig aprók, szoktat friss levegőhöz. Ha a gerjedelmek lángja kicsapott 
a fedélzeten, nem lehet gondolni oltásra: ki kell költözni a házból. S hányan 
veszik ezt csak akkor számitásba, midőn a tűz már fejük felett van. 


k 
1899. julius 25. 


Az igazi érdemnek adjuk meg az illető elösmerést. Helyezzünk 
zászlót a bérczfokára. Hadd lássák az emberek! Ha az illető valódi 
nagyság és minden tekintetben kiemelkedik embertársai közül. 

De midőn ezt teszszük, ne teljen el lelkünk egyuttal epével azok 
ellenében, kiket a szerencsétlenség esetleg bűnbe sodort. Maradjon meg 

lelkünkben a részvétnek szikrája az eltévelyedettek irányában; a mint 
megsajnáljuk a beteg embert, midőn láz gyötri. A szegénység és éhség 
szövetkezve nem megbizható egyedek és épen ne bámuljuk, ha hozzájuk 
harmadiknak csakhamar a bűn is csatlakozik. Ne törjünk oly könnyen 
kenyeret lop, hogy gyermekének éhségét csillapítsa, midőn nem kap 
munkát, hogy azt megszerezze? Én nem tartom annak, bár a törvény 
elitéli. Mig az olyan gazdag tőketulajdonost, ki mint hitelező, héjja 
módjára csap le áldozatára, kinek minden tette, mint a jól számító sakk- 
játékosnak huzásai — előre ki van jelölve és ez által ezerekre menő kárt 
okozhat a jóhiszemü adósnak — könnyü lélekkel bűnösnek mondom, 
ha a büntető törvénykönyvnek nincsen is ezen esetről szóló intézkedése. 

A körülmények illustrálják az élet eseményeit. Ezt gondolják 
meg sokan, midőn pamlagaikon elterülve, a bűnkrónikákat olvassák és 
elképednek az emberek elvetemültségén. Csak csendesen uraim? Ne 
siessenek. Keressék nyugodtan az okokat. A dolgok gyökeréig hatol- 
janak, ha a baj forrását akarják megösmerni. Világosság, csak igy lehet. 


BARó PErTRICHEvICH-HORVÁTH KÁLMÁN. 


ja ? 


IRODALMI ÉRTESITŐ. 


Unitárius Kis Tükör, vagyis az unitárius egyház története, hitelvei 
egyházalkotmánya és szertartásai rövid foglalatja. Irta Ferencz József unitá- 
rius püspök. Harmadik átdolgozott kiadás. Kolozsvár Stein J. m. kir. egyetemi 
könyvkereskedése. 8r. 197. 1. Ára 80 kr. Az unitárius egyháznak több mint három- 
százéves multja a történelemirónak bő anyagot nyujt. Alig van egyház, a mely- 
nek élete oly küzdelmekkel, megpróbáltatásokkal lenne teljes, mint az Isten 
lényi és személyi egységet valló keresztényeké. Az unitárius egyházzal nemcsak 
a pápás, a római katholikus egyház állott mint ellenfél szembe, nemcsak a 
jezsuitáktól szított üldözéseket keltett elviselnie, hanem protestáns testvérei 
nyomása alatt is szenvedni. Ez egyház küzdelmei oly anyag a történelemiró- 
nak, melyet lelkesedéssel dolgozhat fel, főleg ha még hozzá vesszük, hogy 
azokban egyszersmind az előrehaladás, a felvilágosodás, az emberi szabadság 
nem jelentéktelen történeteit ismerheti föl. 

E könyvben a tárgy iránti meleg szeretet és az események jelentőségé- 
nek átérzése nyilatkozik. Az olvasó figyelmét leköti az egyház tanulságos tör- 
téneteinek előadásával, de az események megrajzolásában sehol se ragadtatik 
szélsőségbe, sehol türelmetlenség nem vehető észre. A Janssen-féle czélzatos 
történelemirás, a dolgoknak szándékos elferditése pedig éppen távol áll e műtől. 
Higgadtan tárgyal és tárgyiasan ir és világosan. A bevezetésben feltünteti a 
három első keresztény százév unitárius jellegét, azután az őskereszténységtől 
való eltéréseket, melyek után a hitjavitásra és az unitárius egyház megalapi- 
tására tér.Az első fejezetben előadja az egyháznak ama korszakát, mely a 
megalapitástól az erdélyi külön fejedelemség megszünéseig, 1566-tól 1691-ig 
terjed; a másodikban azt a korszakot, mely az erdélyi külön fejedelemség 
megszünésétől az unitárius vallásnak az egész Magyarországon törvényesitéseig, 
1691-től 1848-ig jön le. Végül a magyar unitárius egyház történelméhez hozzá 
csatolja a külföldi unitarismus rövid történelmét. Közli a hitelveket, az egy: 
házalkotmányt legujabb formájában és a szertartásokat. Az olvasó mind e 
korszakokon és részleteken keresztül szivesen követi a szerzőt, ki az egyház 
történelmét jellemző vonásaiban hiven ismerteti, hittanáról tiszta fogalmat s 
az egyház alkotmányról és szertartásokról pontos leirást ad. 

A mű e harmadik kiadásában jelentékenyen meg van bővitve. Most 
osztatott be fejezetekre és eczikkekre is, hogy tankönyvnek is annál inkább 
lehessen használni. De szerző szemelőtt tartotta, hogy az az érdeklődőknek 
olvasmányul is szolgálhasson. 

E könyvnek már első és második kiadása nagy szolgálatot tett. A. har- 
madik kiadás, ugyis mint tankönyv és ugyis mint olvasmány, az irodalomnak 
és egyháznak még nagyobb nyeresége. 

Brassai mint philosophus. Irta: Dr. Gál Kelemen. (Különlenyomat a Ker. 
Magvetőből) Kolozsvár. Ajtai K. Albert könyvnyomdája. Nagy 8r. IV. I—105 I. 
Ára 80 kr. Brassai élete csaknem százévre terjedt és müködése e százév magyar 
tudományosságán rajta hagyta a nyomait. A modern nyelvektől fölment a 
szanszkritig, és több nyelvtani munkát irt, a bölcsészetben Kanttól s a jelen- 
kori bölesészettől India bölcseiig és saját bölcselmet alkotott. A magyar nyelvre 
,Mondattana" mindenkorra becses munka. Az oktatásra világos módszert adott. 
Mivelte a természettudományokat és mennyiségtant. De Brassai mindenekfelett 
bölcsész volt, erős, kritikus ész. A fennebbi munka, mint ilyent rajzolja. A 
szeretet és bámulat munkája e mű. Irója arra törekedett, hogy Brassai bölcsé- 
szeti munkásságát teljes egészében fölmutassa. A mi bölcselmi czikket és köny- 
vet az ő hosszura terjedt élete alatt irt, mindazt szorgalmasan felkutatja és 
tanulmányozza, és előtárja e hatalmas szellem gondolatvilágát, melyben tiszta 
eszmék világitnak elváltozások nélkül. A mit iró czélul tüzött ki, sikerült. 
Könyve nemcsak ismertetése Brassai elveinek, hanem magyarázat arra nézve 
is, hogy Brassai e százév szellemi mozgalmainak hazánkban irányitója tudott 
lenni, és hogy eszméi tisztasága és logikai következetessége mint egy categoricus 
imperativus éreztette ellenfeleivel az ő erejét. A könyv becsét nagyon emeli, 
hogy Brassai müködésének a külföldi és hazai bölcselmi mozgalmak ismertetésével 
mindenütt történeti háttért ad. 

A pontok, melyek alatt bölcselmi munkásságát méltatja: 1. Aesthetika. 
2. Logika. 3. Módszertan. 4. Materialismus. 5. Darwinismus. 6. Pozitivizmus. 

Hogy Brassai nemcsak közvetlen tanitványaira gyakorolt befolyást, 
bizonysága e könyv is, mert ily nem csekély fáradságot igénylő értékes mun- 
kát csakis az iránta való nagy szeretet és tudás hozhatott létre. 

A halotthamvasztásról. Irta: . Dr. Masznyik Endre, pozsonyi theol. 
akad. ig. tanár. Egészségi, gazdasági és különösen zsidó és keresztény vallási 
szempontból tárgyalja a kérdést. Nem lát semmi okot vallási szempontból se 
a halotthamvasztás ellen, semmi se utal arra, hogy azt kifogásoljuk, mint a 
róm. kath. egyház teszi, mely pedig hamvasztatott el tüz által keresztényeket 
s nem is holtan, hanem elevenen. De különben Masznyik a maga részéről, 


igen helyesen, a régi jó szokást, a temetkezést pártolja. Az alaposan irt füzet 
ára 40 fillér. 


A Székelykereszturon tartott , Zsinati imák és beszédek" megjelentek 
s Raffaj Domokos esperesnél Ujszékelyen, az összes unitárius espereseknél, s 
Udvarhelyen a Betegh Pál nyomdájában 25 krért kaphatók. 


KÜLÖNFÉLEK. 


. A budapesti unitárius egyházközségben Főt. Ferencz József 
püspök ur, oct. 1-én, beiktatta az új papot, Józan Miklóst, elébb torocz- 
kói lelkészt, ki az angol unitáriusok akadémiáján is tanult. A püspök 
hatásos beszédben szólt a lelkész és gyülekezet kötelességeiről. Mire a 
lelkész megtartotta beköszöntő beszédét, melyet a hivek nagy figyelem- 

mel és érdeklődéssel hallgattak. Az unitárius s általán a protestans 
értelmiségre a vallásosság gyakorlásában a példaadás szép és nemes 
feladat. A budapesti unitárius egyházközség mivelt hivei ennek teljes 
tudatában vannak. Hisszük, hogy ennek meg is lesz a kivánt áldása 
a gyülekezet életében. 

Az unitarismus jelentősége. Amerikában az unitáriusok ez 
őszön gyűlést tartottak Washingtonban. Ez alkalomból az unitarismus 
jelentőségére nézve a következő sorokat olvassuk: , Az unitárius egyház 
és irodalma a lefolyt hetvenöt év alatt, erről még ellenségeink is tanus- 
kodnak, többet tett, mint bármely vallási testület arra nézve, hogy a 
szabadságot biztosítsa, hogy az emberek lelkéből az oknélküli félelmet 
elüzze, hogy a bűnért való elégtételt minden emberre nézve lehetővé 
tegye, nem egy más lénynek áldozata által, hanem az embernek saját. 
lelki áldozata által. Hogy ha az a hatalmas protestatio, melyet az 
Isten tiszteletére és az ember méltóságára a lefolyt idő alatt 
tettek,  visszavonatnék és az unitárius egyház létezni megszünne, 
ismét felemelkednének a válaszfalak a többi egyházak körül. Még az 
orthodox congregationalis egyházban is, a mely pedig kétségtelenűl 
aránylag szabadelvü, ismét teher lenne az , eretneknek" élete. A püspöki 
egyház ajtói is mindjárt bezáratnának egy szabadelvű püspök előtt, ha 
nem lehetne rámutatni azoknak a példájára, kiknek élete a mellett 
tesz bizonyságot, hogy a vallásban az új út nem veszedelmet, hanem 
jót hoz, hogy azok, a kik cselekszik az Isten akaratját, meg fogják 
ismerni a tant is". 

Iskolaépités. Rombolják a falakat. Némelyik mállik, könnyü: 
munkát ad. Más ellentáll a bontó eszköznek, szilárdságát az idő még 
nem emésztette meg, haragjában porzik, de a gyors kezeknek végre is 
engedni kénytelen. Hadd hulljanak a falak, hadd nyiljon a tér. UJ, 
diszes épület emelkedik a helyükbe: az unitáriusok főiskolája. Ferencz 
József püspök oly mérvü államsegélyt eszközölt s az unitárius egyház 
központi tanácsa oly összeget szavazott meg, hogy a főiskolai épület 
diszére lesz a városnak. 

Szerencsés megoldást nyert az egyházközség leányiskolájának az 
elhelyezése is. Az egyházközség leányiskolája a főiskolától északra lesz, 
jó helyen, szembe a város Fröbel-iskolájával. 

Az angol unitáriusok theol. akadémiáján Estlin Joseph 
Carpenter helyébe, ki huszonhárom évi működés után a felügyelő bizott- 
ság és volt tanitványainak elismerésétől kisérve az ó-szövetségi iroda- 
lom tanszékéről visszavonult, W. E. Addis lépett. Az új tanár ez aka- 
demiai év kezdetén figyelmet keltő értekezéssel foglalta el tanszékét. 
, Az igaz ismeret mindig határozott, tiszta" , mondotta. , A valódi tudóstartóz- 
kodik az oly szavak használatától, melyeket alaposan nem ért. Ó megelég- 
szik, ha keveset tud, de azt jól tudja. Függetlenül gondolkozik, de szerény" . 
Azután főkép a nyelvek ismeretéről szólott, mi szükséges arra, hogy a 
tanulmányozandó. műveket megértsék. ,, A tanulókra nézve a tanulmá- 
nyozás elhanyagolása a kötelesség elhagyása. Hogy ha nem gondolnak 
könyveikkel, önmagukat csalják megf. 


290 KÜLÖNFÉLÉK. 


Statistika. Magyarországon 1898-ban kötött vegyesházasság közül 
(a római katholikusok és görög katholikusok között kötött 2143 házasság 
nincsen beszámítva) 2964 esetben jött létre megegyezés a születendő 
gyermekek vallására nézve. A 2964 megegyezés közül 1856 kedvezett 
a katholikus félnek, 120 a görög katholikusoknak, 72 a görög keletinek, 
272 az ágostai evangelikusnak, 620 a reformátusnak, 4 az unitáriusnak, 
18 a zsidónak, 2 egyéb vallásuaknak. Ebből a katholikus egyház tiszta 
nyeresége 563, némi nyeresége van a görög-katholikus vallásnak, a 
többiek mind vesztettek, legtöbbet a protestáns felekezetek. A  fele- 
kezetből való kilépések száma 1898-ban 2520 volt, 2415-tel kevesebb 
mint 1897-ben,és 1470-nel kevesebb, mint 1896 ban : ebből a 2520 ból 
1004 esik a protestáns felekezetekre, katholikusságra a kilépetteknek 
csak 1/, része esik. Hány polgári kötést követte 1898-ban a frigynek 
egyházi megáldása? 1898-ban 9291 polgári kötés nem köttetett meg a 
templomban, azaz 134541 polgári kötésnek 7 százaléka. Az egy vallá- 
son levő párok közül beérte a polgári kötéssel: 322 római katholikus, 
178 görög katholikus, 1097 görög keleti, 138 ágostai evangelikus, 499 
református, 17 unitárius, 2653 zsidó, 8 ,egyéb vallásu", 25 felekezetlen. 
Vegyes pár nem ment a templomba: a római katholikusoknál (a hol 
tudnillik a menyasszony római katholikus) 2187, a görög katholikusok- 
nál 633, a görög keletieknél 246, az ágostai evangelikusoknál 63, a 
reformátusoknál 30, az unitáriusoknál 56, a zsidóknál (ezek a zsidó- 
keresztény házasok) 339, egyéb vallásuaknál G, a felekezetleneknél (hol 
az egyik fél valamelyik bevett valáshoz tartozik) 4. Százalékokban ez 
annyit tesz, hogy a tisztán római katholikusok között létrejött polgári 
kötéseknek 2-99/9-a, a vegyes kötéseknek 87-89/9-a, a tiszta görög- 
katholikus polgári kötéseknek 1:69/,-a, a vegyeseknek 65-19/)-a, a 
tiszta görög-keleti kötéseknek 7-8 százaléka, a vegyeseknek 55"-1 száza- 
léka, a tiszta ágostai kötéseknek 1-69/,-a, a vegyeseknek 52:59/9-a, a 
tiszta református kötéseknek 5-19/,-a, a vegyeseknek 51-99/9-a a tiszta 
unitárius  kötéseknek 79/-a, a vegyeseknek 64-40/.-a, a tiszta zsidó 
kötéseknek  32-79/9-a, a  zsidó-keresztényeknek 1009/9-a nem részesült 
egyházi áldásban. 

Darkó Sándor, volt unitárius esperes, jánosfalvi pap forra- 
dalmi szerepléséről Vas István h.-szentpéteri lelkész ezeket írja: , Több 
csatában küzdött, mint őrmester az édes haza szabadságáért. A Brassó 
melletti és segesvári csatákban Bem vitéz tábornok vezetése alatt. Midőn 
a magyar tábor Héjjasfalvára megérkezett, itt a legénység egy kis 
pihenőt tartott, a kapuk elébe kirakott vizből szomját enyhitette. Egy- 
szer csak látja Petőfit ott sétálni oldalán kis bőrtáskával, azonnal rágyuj- 
tott egy már jól ismert csatadalára: , Vérzik a föld lábam alatt" és 
a legénység hangosan énekelte tovább. Petőfi erre hozzálépett, kezet 
szoritott vele s igy szólt: , ma bételik", s azzal előrement. Még csak 
egyszer látta a lánglelkü költőt, midőn Fejéregyházán kivül Bem kisé- 
retében az ágyuk mellett lovagolt a csata megkezdése előtt. Ha Petőfi 
a balszárny menekülési útját választja, ekkor menekült volna a halál 
körmei közül, mert ez nem részesült oly heves támadásban, mint a 

jobb szárny, hol Bem tábornok vezényelt, de Petőfi tőle nem távozott, 
élet vagy halál várt legyen reá! S fájdalom, az utolsó következett be. 

Vallási tüntetés Mária-kegyképpel. Szegény názárethi Mária 
gondolhattál-e valaha arra, hogy neked egykor még kegyképeid 
is lesznek? Nem, a te egyszerü, tiszta lelkedben ily sejtelem nem 
keletkezhetett, s idvezült lelkednek is, bár most nem homályos tükör 
által látsz, érthetetlen beszéd ez, bár annyiszor ismételd: kegykép, 
kegykép . . . Gondolhattál-e arra, hogy a kegyképeknek még jubileumot 
is fognak tartani? Az Urnak 1899-ik esztendejében oct. 26-án kolozs- 
várt, Gróf Majláth Gusztáv erdélyi róm. kath. püspök elébb mikolai, 
most kolozsvári piarista-templomi képeddel jubileumot és vallási tünte- 
tést rendezett. Körmenetben diszruhába öltözve vitték körül képedet. 
Mária lelke érted-e ezt? kinek fiad a Mennyei Atya imádását tanitotta. 
Hát ti a körmenet részessei, mivelt róm. katholikusok tudjátok-e, hogy 
e részvétellel mit cselekedtetek?! Mit szól ehhez a tudomány, melyet 
az egyetemi kathedrákon hirdettek, a felvilágosultság, a melylyel ti 
előhaladásról beszéltek ? ! ! 

Gyászhirek: Aranyos-rákosi Csipkés Farkas, toroczkói ny. 
szolgabiró, egyház-tanácsos oct. (-én élete 46. évében hosszas szenvedés 
után megszünt élni. Halálát neje, szül. Kriza Judith s fia Gál Miklós 
papnövendék, gyászolják elsősorban. Székely Mózes kir. alerdő- 
felügyelő és családja érzékeny veszteséget szenvedett apóssa telekesi 
Ebergényi Mózes, verespataki föld- és bánya birtokos, bánya-igazgató, 
volt országgyűlési képviselő oct. 7-én 69. éves korában történt elhuny- 
tában. — Lászlóczki Péter kolozsvári polgár oct. 23-án elvesztette 
szivének nagy fájdalmára szeretett nejét, szül. Kónya Gizellát. 

Az , Ezredéves Emlékalap"-ra tett kegyes adományok. 
(Tizennyolczadik közlemény.) 


235. Az eddigi adományok 1/, évi kamatjában .......... 55 Írt 24 kr. 
236. Toroczkay Venczel földbirtokos, Guraszáda. . . . . . . . . öreg Sas 
237. Józan Miklós gyüjtőivén Toroczkóról: az egyház- 

község 10 frt; id. Kelemen Ferencz, Vernes József, 

Botár János sz., Botár Andor, Vernes János Kőházi, 

Simon Miklós belső, Pál Ferencz ács, Tamás Simon, 

Vernes István, ifj. Vernes János, Buzogány Elek, 

Weres István, Bartók Simon, Józan Miklós, Kerekes 

F. és István, Lakatos" Miklós, Czupor Ferencz, Asztalos 

Gábor, Tódor Mózes, Simon József, Erdély Elek, 

Balogh György, Botár István, Tamás Andor, Vernes 

Ferencz 1—1 frt; Kriza István, Botár János 2—2 Írt ; 

Kelemen István 1 frt 50 kr. Todor András, Botár 

Ferencz, Székely János, ifj. Csipkés Albert, Demény 

József, Tangel József, Leb Adolf 50—50 kr. , Czupor 

Miklós 40 kr., ifj. Józan Miklós 60 kr.,..:........ 2 (rák 
önt, sza e seta sás stét állatul éled Érts a ád ga TEN EÉE 45 frt.— kr. 0 


238. Magyar Zoltán Kolozsvár... és algála át breln lassa Ba 2 frt — kr. 
Összesen. . .... 107 frt 24 kr. 
Az előbbi 17 közl. összege.... 2275 írt 55 kr. 
EGYÜLLAz Énés e 2382 frt. 79. kr. 
Fogadják a szives adakozók adományaikért legmelegebb köszönetemet. 


Kolozsvár, 1899. okt. 25. FERExcz JózseEr, 
unitar. püspök. 


Adakozás a kolozsvári unitárius templom belső szépitésére. 
(Tizedik közlemény.) 


Magyary: MIHÁLY. ass sa az ga se étéretető eze av AR ÉÉG 100 frt. 
Kopp JÓZSOY rás sé s ésa sátésá s kále át, tetszes kő kinő 5 frt. 
E közlemény összege. .... 105 frt. 
Elöző közl. összege... . . . . 1671 frt 76 kr. 


Összesen: 1776 frt 76 kr. 
Hálás köszönet a szives adakozásért! 


Kolozsvárt, 1899. oct. PÉTERFI DÉxEs, 
unitarius pap. 


Nagytiszteletű Szerkesztő Ur! A Keresztény Magvető , Aranykönyvf 
czime alatt tisztelettel kérem sziveskedjék közölni a következő köszönetem — 
nyilvánitását : ? agg 
Nagyságos Csongvay Lajos köri felügyelő gondnok ur és neje Hajós 
Róza leánya Klárika, marosvásárhelyi egyházközségünknek egy diszes, buza- 
virágokkal és aranykalászokkal himzett és aranycsipkével szegélyezett elefánt- 
csont szinü brokart urasztali takarót készitett és ajándékozott, ezzel az arany- 
himzetü felirattal: , Isten dicsőségére készítette 1899. Csongvay Klárika." 
A takaró értéke 50 frt. 
A f. évi őszi urvacsoravétel alkalmával jött használatba, a hivek örömére. 
Igy él és hat a szülők vallásos bugósága az unokákban is. Isten áldja 
meg a kis munkás kezeket, hogy még sok hasznos és Isten előtt kedves mun- 
tk végezhessenek. Fogadja az ajándékozó egyházközségem nevében hálás 
öszönetemet, 


Maros-Vásárhely, 1899 október 16-án. KELEMEN ÁLBERT 
lelkész. 


Nyilvános köszönet. 


Hálás köszönetemet fejezem ki Sipos Gáspár és Barabási Dániel ehedi 7. 
lakós róm. kath. egyéneknek azon szives fáradozásaikért, mely szerint Maros- 
Torda vármegye Ngs. alispánjának engedélyével a Maros-Járában építendő. 
imaház javára 129 frt 85 krt gyüjtöttek. A szeretetnek Istene tárházából töb- 7 
szörösen pótolja ki a nemes keblü adakozók filléreit. "se éc stl 


. és 
Iszló, 1899. október 8. A FEKETE Józsi ( 19 
unitárius lelkész. 


FLALS 


